Παίρνει Ολιβέιρα η Μπενφίκα – inpaok.com\nΠαίρνει Ολιβέιρα η Μπενφίκα\nΟι παίκτες της Μπενφίκα επέστρεψαν από την Παρασκευή στις προπονήσεις μετά τις αργίες των Χριστουγέννων ενόψει του αυριανού (22.45) εκτός έδρας αγώνα με τη Νάσιοναλ Ντα Μαδέιρα για το Λιγκ Καπ της Πορτογαλίας. «Η Νασιονάλ είναι μια από τις καλύτερες ομάδες του πορτογαλικού πρωταθλήματος», ανέφερε σε δηλώσεις του ο τεχνικός της Μπενφίκα, Ζόρζε Ζέσους, και […]\nΟι παίκτες της Μπενφίκα επέστρεψαν από την Παρασκευή στις προπονήσεις μετά τις αργίες των Χριστουγέννων ενόψει του αυριανού (22.45) εκτός έδρας αγώνα με τη Νάσιοναλ Ντα Μαδέιρα για το Λιγκ Καπ της Πορτογαλίας.\n«Η Νασιονάλ είναι μια από τις καλύτερες ομάδες του πορτογαλικού πρωταθλήματος», ανέφερε σε δηλώσεις του ο τεχνικός της Μπενφίκα, Ζόρζε Ζέσους, και συνέχισε: «Αυτό δείχνουν τα αποτελέσματά της, αλλά εμείς έχουμε την υποχρέωση να πάρουμε τη νίκη και να συνεχίσουμε στη διοργάνωση του Λιγκ Καπ. Σε όποια διοργάνωση κι αν συμμετέχουμε, θέλουμε να κατακτούμε τη μέγιστη δυνατή διάκριση».\nO τεχνικός της Μπενφίκα προχώρησε και στον απολογισμό τής μέχρι τώρα παρουσίας της ομάδας του στη φετινή αγωνιστική σεζόν: «Νομίζω ότι μέχρι τώρα τα έχουμε πάει καλά. Στο πρωτάθλημα είμαστε διεκδικητές του τίτλου, ενώ στο Τσάμπιονς Λιγκ μαζέψαμε δέκα βαθμούς και αποκλειστήκαμε στις λεπτομέρειες. Θα έλεγα ότι πληρώσαμε ακριβά τις πολλές και μεγάλες χαμένες ευκαιρίες στο εκτός έδρας παιχνίδι μας με τον Ολυμπιακό. Αξίζαμε καλύτερη τύχη, αλλά θα πρέπει να κοιτάζουμε, πλέον, μόνο μπροστά».\nΘΕΛΕΙ ΟΛΙΒΕΪΡΑ ΑΠΟ ΓΚΙΜΑΡΑΕΣ\nΟσο για τη δραστηριότητα της ομάδας του στη μεταγραφική περίοδο του Ιανουαρίου, κράτησε μικρό καλάθι: «Είμαι πολύ χαρούμενος με το έμψυχο υλικό τής ομάδας μου, αφού έχω πολλές λύσεις στη διάθεσή μου».\nΠαρ’ όλα αυτά, σύμφωνα με πληροφορίες του πορτογαλικού Τύπου, η Μπενφίκα, όπως και η Πόρτο, ενδιαφέρεται για τον 21χρονο κεντρικό αμυντικό τής Γκιμαράρες, Πάουλο Ολιβέιρα. Μάλιστα, στο πρόσωπο του Ολιβέιρα ορισμένοι βλέπουν τον αντικαταστάτη του Λουιζάο από το ερχόμενο καλοκαίρι. Ο τελευταίος επέστρεψε με μια μέρα καθυστέρηση στις προπονήσεις, έχοντας εξασφαλίσει σχετική άδεια.\nΗ ΠΕΡΙΠΤΩΣΗ ΚΑΡΝΤΟΖΟ\nΟ τεχνικός της Μπενφίκα, Ζόρζε Ζέσους, ρωτήθηκε και για την κατάσταση του Καρντόζο κι αν ο Παραγουανός φορ, που προέρχεται από τραυματισμό, θα προλάβει το μεγάλο ντέρμπι πρωταθλήματος με την Πόρτο στις 12 Ιανουαρίου. Κι απάντησε: «Δεν είμαι γιατρός και δεν μπορώ να κάνω κάποια πρόβλεψη. Ισως η αποθεραπεία του να μην κυλά με τον ρυθμό που θα θέλαμε, αλλά ακόμη υπάρχουν τα σχετικά περιθώρια». Οπως είναι γνωστό, ο Καρντόζο παραμένει μακριά από την ενεργό δράση από τις 9 Νοεμβρίου, όταν τραυματίστηκε στο ματς κυπέλλου με τη Σπόρτιγκ Λισσαβόνας. Και οι τότε εκτιμήσεις έκαναν λόγο για απουσία 45 ημερών.\nΟΜΠΛΑΚ ΑΝΤΙ ΜΟΡΑΕΣ ΣΤΑ ΓΚΟΛΠΟΣΤ\nΕκτός από τον Καρντόζο, απών από τον αυριανό αγώνα θα είναι κι ο Βραζιλιάνος τερματοφύλακας Αρτούρ Μοράες, που είναι, επίσης, τραυματίας και δεν έχει ακόμη αποθεραπευτεί. Πιθανότερος αντικαταστάτης του είναι ο Σλοβένος γκολκίπερ Όμπλακ.\nΕΥΤΥΧΙΣΜΕΝΟΣ ΣΤΗΝ ΜΠΕΝΦΙΚΑ Ο ΓΚΑΡΑΙ\nΟ 27χρονος Αργεντινός στόπερ Εζεκίελ Γκαράι κλείνει τα αυτιά του στις φήμες περί ενδιαφέροντος για αυτόν από την Μάντσεστερ Γιουνάιτεντ και τη Νάπολι, δηλώνοντας την αφοσίωσή του στην Μπενφίκα. «Από το 2011, οπότε και ήρθα στην Μπενφίκα, η καριέρα μου πάει από το καλό στο καλύτερο, με αποτέλεσμα να επιστρέψω στην εθνική ομάδα της χώρας μου» υπογράμμισε σε δηλώσεις του, και πρόσθεσε: «Στην Μπενφίκα απολαμβάνω το ποδόσφαιρο. Έχω συμβόλαιο για ακόμη ενάμιση χρόνο, είμαι χαρούμενος στη Λισσαβόνα και δεν βρίσκω κανένα λόγο για να αποχωρήσω».\nΑγωνίζονται στη δεύτερη ομάδα της Μπενφίκα, δεν έχουν ούτε μία συμμετοχή στην αντίστοιχη πρώτη, κι όμως έχουν τόσο ταλέντο, που έχουν δείξει έμπρακτο ενδιαφέρον για την απόκτησή τους η Παρί Σεν Ζερμέν και η Μονακό, ενώ τελευταία στο παιχνίδι έχουν μπει ακόμη και η Ρεάλ Μαδρίτης και η Μπαρτσελόνα. Ο λόγος για τον 18χρονο στόπερ Ζοάο Νούνες και τον 17χρονος αριστερό εξτρέμ Γκονζάλο Γκουέδες, οι οποίοι έχουν άλλο ενάμιση χρόνο συμβόλαιο με την Μπενφίκα. Οι δύο παίκτες έχουν γίνει γνωστοί ανά την Ευρώπη μέσω των εμφανίσεών τους στους αγώνες του Τσάμπιονς Λιγκ των ομάδων νέων, τους οποίους παρακολουθούν δεκάδες σκάουτερ.


Γιώργος Σεφέρης- «Ζήτημα φωτός»\nΗ έκθεση περιλαμβάνει 29 φωτογραφίες, ένα μικρό αλλά αντιπροσωπευτικό δείγμα της μακρόχρονης ενασχόλησης του ποιητή με την τέχνη της φωτογραφίας. Οι φωτογραφίες αυτές αποτυπώνουν ανθρώπους, τόπους και γεγονότα που τράβηξαν το ενδιαφέρον του και όπως σημειώνει η κ. Θερμού Μαρία στο ΒΗΜΑ(13/1/2013) «Ο Σεφέρης δεν φωτογραφίζει μόνο ερείπια, αρχαιολογικούς χώρους, άγνωστους τόπους. Στρέφει τον φακό στα κοντινά του πρόσωπα, στη Μαρώ, στον πατέρα του Στέλιο Σεφεριάδη, στους φίλους του Σαββίδη, Κατσίμπαλη, Ξύδη, Καρτάλη, Λεβίδη, Χένρι Μίλερ… Οι άγνωστοι άνθρωποι όμως είναι αυτοί που κυρίως τραβούν την προσοχή του. Τους συναντά στα ταξίδια του, πρόσωπα τραχιά, σκαλισμένα από τον χρόνο, χέρια σκληρά δουλεμένα στη γη, και φαίνεται σαν να θέλει να τους κρατήσει για πάντα στη μνήμη του... Και έτσι γρήγορα αποδεικνύεται ότι το ενδιαφέρον του φωτογράφου Σεφέρη είναι περισσότερο ανθρωποκεντρικό παρά αρχαιολατρικό. Για να ειπωθεί σωστότερα, η ανθρωπογεωγραφία είναι η ιδεολογία που υπηρετεί μέσω της φωτογραφίας στα ταξίδια του γύρω από τη Μεσόγειο.»\nΝέα αιφνίδια παραίτηση του προέδρου της ΑΕΚ, Γιάννη Μαστορίδη από την ΑΕΚ\nΤετάρτη, 03/06/2020 21:48


Στον φακό της Ανι Λίμποβιτς | Protagon.gr\nΑπό αριστερά: η Πάτι Σμιθ, η Ανι Λίμποβιτς και το ιστορικό εξώφυλλο του Rolling Stone με τον Τζον Λένον να κουλουριάζεται γυμνός δίπλα στη ντυμένη Γιόκο Ονο. Η Λίμποβιτς τράβηξε τη φωτογραφία τέσσερις ώρες πριν από τη δολοφονία του Λένον | CreativeProtagon\nΜία έκθεση στο Λος Αντζελες που εστιάζει στα πρώτα χρόνια της εντυπωσιακής καριέρας της, φέρνει στο προσκήνιο το μοναδικό ταλέντο της να παρουσιάζει τα διάσημα μοντέλα της με τολμηρό και ουσιαστικό τρόπο\nProtagon Team 8 Απριλίου 2019, 07:05\nΑπό αριστερά: η Πάτι Σμιθ, η Ανι Λίμποβιτς και το ιστορικό εξώφυλλο του Rolling Stone με τον Τζον Λένον να κουλουριάζεται γυμνός δίπλα στη ντυμένη Γιόκο Ονο. Η Λίμποβιτς τράβηξε τη φωτογραφία τέσσερις ώρες πριν από τη δολοφονία του Λένον\nΗ Ανι Λίμποβιτς ήταν και είναι μεγάλη θαυμάστρια του γάλλου μετρ της φωτογραφίας Ανρί Καρτιέ – Μπρεσόν (1908-2004). Από την έκθεση «Ανι Λίμποβιτς: Τα πρώτα χρόνια 1970 – 1983» που φιλοξενείται ως τις 14 Απριλίου σε γκαλερί του Λος Αντζελες, δεν θα μπορούσε να λείπει ένα πορτρέτο του, που η ίδια είχε τη χαρά και την τιμή να τραβήξει.\n«Ηταν πολύ ντροπαλός όταν βρισκόταν ο ίδιος μπροστά στον φακό, δεν με άφηνε να τον φωτογραφίσω. Γι’ αυτό και εγώ, έμαθα ακριβώς το δρομολόγιο που έκανε για να πάει στη δουλειά του, στήθηκα σε μία γέφυρα και περίμενα. “Εσύ!” είπε όταν με είδε ξαφνικά μπροστά του. “Εντάξει, βγάλε τη φωτογραφία”» περιγράφει η 69χρονη αμερικανίδα φωτογράφος σε συνέντευξή της στη βρετανική εφημερίδα Guardian.\nΣτη συγκεκριμένη έκθεση στον χώρο Hauser & Wirth, περιλαμβάνεται ένας εντυπωσιακός όγκος δουλειάς της, περίπου 4.000 εικόνες. Από τα πρώτα χρόνια του περιοδικού Rolling Stone, μέχρι την άδοξη αποχώρηση του προέδρου Νίξον από τον Λευκό Οίκο με ελικόπτερο το 1974 και πολλές πολλές ακόμη κομβικές στιγμές της αμερικανικής Ιστορίας και των προσώπων που την καθόρισαν.\nΑποψη της αναδρομικής έκθεσης της Ανι Λίμποβιτς στο Λος Αντζελες (Hauser & Wirth)\nΑκολουθώντας τον ρυθμό της εποχής της, η Λίμποβιτς έκανε την επιτυχημένη μετάβαση από φωτορεπόρτερ σε φωτογράφο πορτρέτων, μαγνητίζοντας με τον φακό της σπουδαίους εκπροσώπους της τέχνης, όπως ο Αντι Γουόρχολ, ο Ρίτσαρντ Αβεντον, ο Ανσελ Ανταμς και ο προαναφερθείς Ανρί Καρτιέ – Μπρεσόν.\nΗταν όμως το ταλέντο της να βγάζει τον καλύτερο εαυτό από τις διασημότητες, που την έκανε και εκείνη διάσημη παγκοσμίως. Δεκάδες εξώφυλλα των περιοδικών Rolling Stone, Vanity Fair και Vogue, απέδειξαν ότι η Λίμποβιτς ήξερε και να γοητεύει και να προκαλεί. Η γυμνόστηθη 15χρονη Μάιλι Σάιρους, η έγκυος Ντέμι Μουρ που φορούσε μόνο ένα διαμαντένιο δαχτυλίδι, αποτελούσαν προάγγελο μίας πιο πρόσφατης φωτογραφίας, με την τενίστρια Σερένα Γουίλιαμς, επίσης γυμνή και έγκυο.\nΗ Ντέμι Μουρ, γυμνή και έγκυος, φωτογραφημένη από την Ανι Λίμποβιτς για το τεύχος Αυγούστου 1991 του Vanity Fair\nΤο πιο πρόσφατο εξώφυλλό της στο Vanity Fair, ουσιαστικά χτίζει το προφίλ του Μπέτο Ο’ Ρουρκ, ο οποίος ανακοίνωσε πως σκοπεύει να θέσει υποψηφιότητα για πρόεδρος των ΗΠΑ το 2020.\nΤο να έχεις καταξιωθεί ως «φωτογράφος των διασήμων» δεν είναι απλή υπόθεση. Ούτε είναι απλή υπόθεση να έρχεσαι αντιμέτωπος με τις ανασφάλειες και τις παραξενιές τους. Χρειάζεται μεταξύ όλων των άλλων, να έχεις το ταλέντο να τους χειρίζεσαι, χωρίς να καταλήγεις να γίνεις υπηρέτης τους και δέσμιος των συχνά παράλογων απαιτήσεών τους.\nΗ έκθεση καταλήγει στα 80s, με τη Λίμποβιτς να εγκαταλείπει τη βουή των δρόμων ως μάχιμη φωτορεπόρτερ και να μετακομίζει στο σύμπαν του στούντιο, αρχίζοντας να δημιουργεί τα πορτρέτα που έμελλε να γίνουν συνώνυμα με την επιτυχία της.\n«Πάνω κάτω ξέρω πώς θέλει ο καθένας να βγαίνει στις φωτογραφίες. Δεν μπορώ να το πετύχω πάντα. Με ενδιαφέρει να τους ικανοποιώ. Σε τελική ανάλυση, πρόκειται για τη δική τους ζωή και θέλω να τους βοηθήσω να πάνε εκεί όπου επιθυμούν. Δεν έχω κανέναν λόγο να μην το κάνω» λέει χαρακτηριστικά.\nΜπέτο Ο’ Ρουρκ, ο επίδοξος πρόεδρος των ΗΠΑ. Η Λίμποβιτς έχει αναλάβει τη φωτογραφική του καμπάνια και αυτό σημαίνει πολλά\nΑν ψάχναμε για το πιο διάσημο εξώφυλλο της Λίμποβιτς, ίσως να καταλήγαμε σε εκείνο του Rolling Stone, τον Ιανουάριο του 1981, με τον Τζον Λένον να είναι γυμνός και κουλουριασμένος δίπλα στη ντυμένη Γιόκο Ονο. Το αρχικό σχέδιο ήταν να φωτογραφηθούν και οι δύο γυμνοί, αλλά η Ονο αρνήθηκε. Αυτή ήταν η τελευταία φωτογραφία του Λένον, ο οποίος δολοφονήθηκε τέσσερις ώρες μετά τη συγκεκριμένη λήψη, στις 8 Δεκεμβρίου του 1980. Η Λίμποβιτς επρόκειτο να ξανασυναντήσει το διάσημο ζευγάρι το βράδυ της ίδιας ημέρας, όμως της τηλεφώνησε κάποιος από το περιοδικό, λέγοντάς της πως κάποιος η περιγραφή του οποίου ταίριαζε με εκείνη του Λένον, είχε μεταφερθεί στο νοσοκομείο.\nΩς φωτογράφος εν ενεργεία, η Λίμποβιτς αποφεύγει να πει πολλά για τα διάσημα μοντέλα της. Στέκεται αρκετά σε πιο «σοβαρούς» ηθοποιούς, όπως η Μέριλ Στριπ, ο Ντάνιελ Ντέι-Λιούις και η Βανέσα Ρεντγκρέιβ, που «αν ήταν στο χέρι τους, δεν θα φωτογραφίζονταν καθόλου».\nΥπάρχουν βέβαια και κάποιοι άλλοι, που είναι κατηγορία από μόνοι τους. Οπως ο Τζόνι Ντεπ και η Νικόλ Κίντμαν, οι οποίοι ουσιαστικά ακυρώνουν τη χρησιμότητα του φωτογράφου: «Δεν μπορούσα να πιστέψω ότι υπάρχουν όντως κάποιοι άνθρωποι που απλά επιβεβαιώνουν τον μύθο της φωτογένειας. Που ο φακός τούς λατρεύει με το που θα τους δει, χωρίς να χρειαστεί ως φωτογράφος, να κάνεις κάτι το ιδιαίτερο».\n«Ο Αντι Γουόρχολ δεν είχε φωτογένεια, αλλά ήταν διάνοια» λέει η Λίμποβιτς\nΣτον αντίποδα, ο Γουόρχολ δεν ήταν καθόλου φωτογενής – όπως λέει η ίδια. Ομως και αυτό, ήταν μία πραγματική πρόκληση για την ίδια, η οποία προσπαθούσε να συλλάβει όλη αυτή την άυλη ενέργεια μέσα σε ένα κάδρο: «Ηταν τεράστιο σοκ για μένα όταν πέθανε, ήταν από τα εξωπραγματικά πλάσματα που σου δίνουν την εντύπωση ότι θα ζήσουν αιώνια. Ηταν τεράστια απώλεια. Ηταν διάνοια».\nΣτα εγκαίνια της έκθεσης, δεν θα μπορούσε να παίξει κάποια λιγότερο σημαντική και διάσημη από την Πάτι Σμιθ: «Της το ζήτησα και μου είπε “Ανι, σε ξέρω τριάντα χρόνια. Θα είμαι εκεί”. Κράτησε τον λόγο της και έπαιξε ένα υπέροχο ακουστικό σετ, περιλαμβάνοντας και τεράστιες επιτυχίες της, όπως το “Because the night”». Η Λίμποβιτς θυμάται την πιο χαρακτηριστική φωτογράφιση της Σμιθ για το Rolling Stone: «Ηθελα να τη φωτογραφίσω με φωτιά στο φόντο και κατέληξα να την κάψω στην κυριολεξία. Εκανα κάτι εντελώς παράνομο, έβαλα κηροζίνη σε μερικά βαρέλια, άρπαξαν φωτιά αμέσως και η πλάτη της ήταν κόκκινη για μέρες. Ωραίες εποχές πάντως, δεν χρησιμοποιούσαμε καθόλου εφέ».\nH Ανι Λίμποβιτς (© Annie Leibovitz)\nΗ Λίμποβιτς συμμετέχει και στην καμπάνια του επίδοξου προέδρου των ΗΠΑ Μπέτο Ο’ Ρουρκ, αν και δεν της επιτρέπεται να πει πολλά για αυτό. Αρκείται στο ότι η ανάγκη να αλλάξει το σημερινό πολιτικό σκηνικό και να φύγει ο Τραμπ από τον Λευκό Οίκο, με ελικόπτερο ή με οποιονδήποτε άλλον τρόπο, είναι πλέον επιτακτική.\nΟσο για το σημερινό καθεστώς των social media με όλους να φωτογραφίζουν και να ποστάρουν διαρκώς μέσω των smartphones, δεν είναι καθόλου αρνητική: «Το μόνο που με απασχολεί, είναι ότι καταναλώνουμε τις φωτογραφίες με το που τις παράγουμε, δεν αφήνουμε καθόλου χρόνο να τις επεξεργαστούμε και προχωράμε αμέσως στην επόμενη. Ομως δεν το πολεμάω όλο αυτό. Είναι ενδιαφέρον να κυριαρχεί τόσο απόλυτα η εικόνα. Εχει μία τεράστια δυναμική όλο αυτό».


6 εορταστικά επεισόδια ελληνικών σειρών για να θυμηθείς τι σημαίνει πασχαλινό τραπέζι - Politika Kritis\nBy Politika_Kritis\t On Μάιος 2, 2021\nΤο Πάσχα του 2021 δεν καταφέραμε και πάλι να το περάσουμε στο «Χωριό». Όπου χωριό για τον καθένα σημαίνει το Πάσχα με τους δικούς του αγαπημένους ανθρώπους.\nΕίναι το δεύτερο Πάσχα που θα μείνει στην προσωπική μας ιστορία ως το Πάσχα που δεν καθίσαμε στο ίδιο τραπέζι με όλο μας το σόι δεξιά και αριστέρά να κινείται μεταξύ πέτσας και γαρδούμπας και να ρωτάει για τη ζωή και το μέλλον μας, να μας συγκρίνει με τα υπόλοιπα παιδιά της γειτονιάς και να τσακώνεται για το ποιος «διαβάζει» καλύτερα την πλάτη του αρνιού.\nΘα μείνει επίσης ως ένα ακόμα Πάσχα που λυπηθήκαμε πολύ που δεν θα ζούσαμε την παραπάνω φασαριόζικη καλτ στιγμή της χρονιάς μας.\nΉ που στην περίπτωση που ούτως ή άλλως είχαμε βρει τρόπο να αποφεύγουμε όλα τα προηγούμενα, ως το Πάσχα που δεν συναντηθήκαμε με τους φίλους μας, δεν ταξιδέψαμε, δεν κάναμε την πρώτη μας βουτιά στη θάλασσα και ό,τι κάνει ο καθένας μας αυτή την ημέρα.\nΕγώ δεν θέλω να βυθίζεσαι στις αναμνήσεις σου και να σε πιάσει κάποια μελαγχολία. Να διασκεδάσεις θέλω με όλα αυτά και να τα αντιμετωπίσεις σαν μια ιστορική στιγμή που θα παρέλθει και θα γίνει ανάμνηση.\nΚαι για να διασκεδάσεις ακόμα περισσότερο θα μπεις μαζί μου στο χρονοντούλαπο της ιστορίας και θα δούμε τι σήμαινε Πάσχα για τα αγαπημένα μας ελληνικά σήριαλ. Αυτά που κάθε χρόνο επωμίζονταν το βάρος τουλάχιστον ενός εορταστικού επεισοδίου με θέμα, τι άλλο; Το ελληνικό Πάσχα.\nΜπορεί να είναι Πάσχα του 1996 αλλά ο Ζάχος Δόγκανος δεν σταματά ποτέ να έχει ερωτικά μπερδέματα.\nΈχει μαζί και πολύ τσούγκρισμα αυγών και πασχαλινό τραπέζι και γλέντι γάμου να ακολουθεί, με κουμπάρο τον Ζάχο και μουσική υπόκρουση το «Ιτιά Ιτιά». Το τραπέζι της Λαμπρής κοσμεί με υπέροχο guest ο Δημήτρης Πιατάς.\nΠαραμένουμε στη Δήμητρα Παπαδοπούλου και σε ένα επεισόδιο του «Σ’ αγαπώ Μ’ αγαπάς» που ασχολείται με όλη την Μεγάλη Εβδομάδα.\nΗ σειρά προβλήθηκε από το 2000 μέχρι το 2003 και τα διλήμματα μας για το Πάσχα ήταν από τότε ίδια. Στην πόλη ή στο νησί; Με λαμπάδα ή με κερί; Μη βλέπεις που τώρα κανένα από όλα αυτά δεν ισχύει.\nΠάσχα στο σπίτι έκαναν από το 1998 που προβλήθηκε για πρώτη φορά η σειρά ο Κωνσταντίνος Κατακουζινός και η Ελένη Βλαχάκη. Και μάλιστα όχι σε όποιο κι όποιο σπίτι, αλλά στο σπίτι όπου ζούσαν εξ αδιαιρέτου στο Μαρούσι.\nΤο επεισόσιο έχει πολλές κόντρες, ερωτικά μπερδέματα (του Μάνθου φυσικά) αλλά και μία μαγειρίτσα που πάει από δω κι από εκεί μέσα στο σπίτι.\nΚαι δεν μπορείς παρά να θαυμάσεις και τον Κωνσταντίνο σε αυτή τη σειρά που με τη μικροβιοφοβία του μας είχε προετοιμάσει από τότε για το Πάσχα 2020 που ζούμε σήμερα.


METRO ΑΕΒΕ: Software Engineer, Αθήνα - douleuw.gr\nΗ METRO ΑΕΒΕ προσλαμβάνει έναν/μία Software Engineer,\nΗ εταιρεία ιδρύθηκε το 1976 με την επωνυμία METRO Ανώνυμη Εμπορική και Βιομηχανική Εταιρεία Ειδών Διατροφής και Οικιακής Χρήσεως και το διακριτικό τίτλο METRO. Προήλθε από το συνεταιρισμό οκτώ παντοπωλών, ενώ ήταν από την αρχή και παραμένει πάντα απόλυτα Ελληνικών συμφερόντων. Ο κύκλος εργασιών της εταιρείας προέρχεται από δύο βασικές κατηγορίες καταστημάτων: τις πωλήσεις Λιανικής μέσα από τα My Market και τις πωλήσεις Χονδρικής μέσα από τα METRO Cash & Carry.\nΣτo πλαίσιo της συνεχούς ανάπτυξης της εμπορικής δραστηριότητας της εταιρείας, επιθυμούμε να προσλάβουμε Software Engineer για το τμήμα Ανάπτυξης Λογισμικού Καταστημάτων της Γενικής Διεύθυνσης Οργάνωσης & Πληροφορικής.\nΑνάπτυξη κάθετων λύσεων / εφαρμογών λιανικού εμπορίου.\nΗ ομάδα εργασίας, στην οποία θα ενταχθεί ο μηχανικός λογισμικού που θα επιλεγεί, έχει υλοποιήσει όλες τις εφαρμογές των Καταστημάτων της METRO , πλήθος καινοτόμων έργων σε WEB περιβάλλον και δεν ασχολείται με προσαρμογές και επεμβάσεις σε υπάρχοντα έτοιμα πακέτα λογισμικού.\nΠτυχίο Α.Ε.Ι ή Τ.Ε.Ι Πληροφορικής.\nΥλοποίηση εφαρμογών σε περιβάλλον VBA, Microsoft .Net, WEB applications, WEB Services.\nΕμπειρία σε Development, Analysis & Design εφαρμογών Λογισμικού.\nΠολύ καλή γνώση σχεσιακών Βάσεων Δεδομένων ( Sybase, SQL Server, MySQL).\nVisual Studio 2008, 2010, 2013.\nΠολύ καλή γνώση των Visual Basic, C#, .ΝΕΤ, ASP.ΝΕΤ, MVC.\nΆριστη γραπτή και προφορική επικοινωνία στην Ελληνική και Αγγλική Γλώσσα.\nΕυχέρεια στην επικοινωνία, ευελιξία, προσαρμοστικότητα, ομαδικό πνεύμα εργασίας.\nΔυναμική προσωπικότητα, με όρεξη για μάθηση και έρευνα σε νέες τεχνολογίες.\nΓνώση Εμπορικής – Οικονομικής διαχείρισης εταιρειών.\nΟι ενδιαφερόμενοι μπορούν να στείλουν το βιογραφικό τους σημείωμα κάνοντας κλικ στο "Αποστολή Βιογραφικού" και επιλέγοντας κωδικό θέσης MCS14.\nΕταιρεία METRO ΑΕΒΕ


Θηβαίος Πολίτης: Τι μας επιφυλάσσει άραγε η Ουάσινγκτον;\nΟι συγκυρίες και ο μοχλός πίεσης για τους Αμερικανούς.\nΈπειτα από την (προσωρινή;) απομάκρυνση της Gazprom από την ΔΕΠΑ και την πώληση της ΔΕΣΦΑ στους Αζέρους, οι πόρτες του Λευκού Οίκου ανοίγουν...διάπλατα για τον Αντώνη Σαμαρά. Στην Αθήνα ελπίζουν η Ελλάδα να πάρει επιτέλους κάτι από τους Αμερικανούς, οι οποίοι βλέπουν την χώρα μας αλλά και την Κύπρο ως μοναδικούς προβλέψιμους παράγοντες στην φλεγόμενη περιοχή της Ανατολικής Μεσογείου.\nΣτην πολιτική οφείλεις να διεκδικείς! Αυτό στην Ελλάδα σπάνια το βλέπουμε από πολιτικούς…Θα το δούμε τώρα; pygmi.gr


ΠΑΟΚ. Τα εγκαίνια του γηπέδου στο Σιντριβάνι - nbozionelos.gr\nΣτις 5 Ιουνίου 1932 έγιναν τα εγκαίνια στο πρώτο γήπεδο του ΠΑΟΚ, στο Σιντριβάνι. Ο χώρος πέρασε στα χέρια της ομάδας μετά την απορρόφηση της ΑΕΚ Θεσσαλονίκης και χρειάστηκαν τρία χρόνια δουλειάς για να μπορέσει να χρησιμοποιηθεί σε αγώνα ποδοσφαίρου.\nΟ χώρος που δημιουργήθηκε το γήπεδο στο Σιντριβάνι αποτέλεσε το 1928 ακόμη ένα από τα θέματα που ξυπνούσαν την αντιμαχία ανάμεσα στον ΠΑΟΚ και την ΑΕΚ Θεσσαλονίκης. Βρισκόταν δίπλα στο Άσυλο του Παιδιού, εκεί που είναι σήμερα η Θεολογική σχολή.\nΚαι σαν σήμερα, 12 Δεκεμβρίου 1929 σε προεκλογικό κλίμα έγινε η κατάθεση του θεμέλιου λίθου για την δημιουργία γηπέδου ποδοσφαίρου στο Σιντριβάνι, αφού δύο ημέρες μετά ακολουθούσαν Δημοτικές Εκλογές.\nΠανοραμική άποψη του σημείου της πόλης που βρισκόταν το γήπεδο του Σιντριβανίου\nΣτις 5 Ιουνίου 1932 έγιναν τα εγκαίνια του γηπέδου και ακολούθησε η αναμέτρηση με τον Ηρακλή για την τελική φάση του τότε πρωταθλήματος Ελλάδας. Δημοσίευμα εφημερίδας της εποχής ανέφερε χαρακτηριστικά για το πρώτο επίσημο ματς του ΠΑΟΚ στο γήπεδο του Σιντριβανιού:\nΔεν είναι βέβαια γήπεδον άρτιον από πάσης απόψεως. Τα τέλεια αθλητικά γήπεδα, χρειάζονται εκατομμύρια σήμερον για να γίνουν. Αλλά και δεν υστερεί καθόλου των τριών άλλων γηπέδων της πόλεώς μας. Συν τω χρόνω μάλιστα με την τοποθέτησιν των σιδηρών κερκίδων, η οποία δεν θ’ αργήση κι’ αυτή να γίνη, θ’ αποβή ένα από τα καλύτερα γήπεδα.\nΠριν την αναμέτρηση που ξεκίνησε στις 18.00 το απόγευμα και η οποία έγινε σε συνθήκες «εξαιρετικά αφόρητου καύσωνα» όπως έγραψαν οι εφημερίδες της εποχής, τηρήθηκε ενός λεπτού σιγής στη μνήμη του τερματοφύλακα του Απόλλωνα Πατρών Ιωάννη Φωτίου, ο οποίος είχε χάσει τη ζωή του κατά τη διάρκεια ποδοσφαιρικού αγώνα με τον Εθνικό Πατρών.\nΣτην πρώτη επίσημη αναμέτρηση του ΠΑΟΚ στο νέο του γήπεδο, οι περίπου 500 θέσεις καθήμενων αλλά και οι θέσεις των ορθίων είχαν καταληφθεί από νωρίς. Ηταν μια ευκαιρία για τους θεατές να παρακολουθήσουν και τον αγώνα των αναπληρωματικών ομάδων του ΠΑΟΚ και του Ηρακλή.\nTον Ιούλιο του 1952 η φιλική αναμέτρηση με τον Πανιώνιο ήταν ο πρώτος νυχτερινός αγώνας στην ιστορία του ΠΑΟΚ, καθώς το γήπεδο στο Σιντριβάνι ήταν το πρώτο της Θεσσαλονίκης που αποκτούσε ηλεκτροφωτισμό και το δεύτερο στην Ελλάδα μετά από εκείνο στη Λεωφόρο Αλεξάνδρας, το οποίο χρησιμοποιούσε η εθνική Ελλάδας, καθώς και οι ομάδες του ΠΟΚ για τις διεθνείς φιλικές αναμετρήσεις τους που ήταν μέρος της ποδοσφαιρικής μόδας εκείνης της εποχής, καθώς δεν υπήρχε ένα πραγματικά πανελλήνιο πρωτάθλημα ποδοσφαίρου που θα κέντριζε το ενδιαφέρον του κοινού καθ’ όλη τη διάρκεια της περιόδου.


Τυρί χαμηλής περιεκτικότητας σε λιπαρά - Πόσο γρήγορα θα χάσω βάρος αν σταματήσω να πίνω ποπ\nΚαινούργιο Σύστημα διάγνωσης του αυτισμού. Ομάδα ερευνητών από το πανεπιστήμιο της Μινεσότα ανέπτυξε ένα υπολογιστικό σύστημα που μπορεί να ανιχνεύσει δείκτες αυτιστικής συμπεριφοράς σε βρέφη έως 18 μηνών από το. Τυρί χαμηλής περιεκτικότητας σε λιπαρά.\nΗ μεγάλη περιεκτικότητά του σε σάκχαρα, τα οποία αποτελούν το 30% - 40% του συνολικού του βάρους το καθιστούν ιδιαίτερα θρεπτική και τονωτική τροφή. Επειδή με την υγιεινή διατροφή δεν σημαίνει πως θα τρώμε μόνο σαλάτες και βραστό στήθος κοτόπουλο, ας ρίξουμε μια ματιά σε. 9 υγιεινές κουζίνες από όλο τον κόσμο. Σε ένα μικρό μπολ τοποθετούμε το κρεμώδες τυρί μαζί με τα50 g ελαιόλαδο τον ψιλοκομμένο βασιλικό .\nΔεν υπάρχει αμφιβολία ότι η καύση του λίπους είναι μια καθημερινή προσπάθεια 24/ 7. Οσοι έχουν ανεπάρκεια σε λευκά αιμοσφαίρια ε.\nΤα λευκά αιμοσφαίρια είναι σημαντικό τμήμα του ανοσοποιητικού, επειδή βοηθούν στην καταπολέμηση των λοιμώξεων. Εκτέλεση.\nΝα χάσετε βάρος μηρών ποδηλασία\nHmr κέντρα απώλειας βάρους\nΔεν υπάρχει αμφιβολία ότι η καύση του λίπους είναι μια καθημερινή προσπάθεια 24/ 7. Εκτέλεση.\nΣε ένα μικρό μπολ τοποθετούμε το κρεμώδες τυρί μαζί με τα50 g ελαιόλαδο, τον ψιλοκομμένο βασιλικό,.\nΣχέδιο διατροφής χωρίς ρύζι\nΗ μεγάλη περιεκτικότητά του σε σάκχαρα, τα οποία αποτελούν το 30% - 40% του συνολικού του βάρους το καθιστούν ιδιαίτερα θρεπτική και τονωτική τροφή. Τα λευκά αιμοσφαίρια είναι σημαντικό τμήμα του ανοσοποιητικού, επειδή βοηθούν στην καταπολέμηση των λοιμώξεων.\nΟσοι έχουν ανεπάρκεια σε λευκά αιμοσφαίρια ε. 9 υγιεινές κουζίνες από όλο τον κόσμο.\nΝα θεραπεύσει τον καρκίνο μόνο με τη διατροφή\nΕπειδή με την υγιεινή διατροφή δεν σημαίνει πως θα τρώμε μόνο σαλάτες και βραστό στήθος κοτόπουλο, ας ρίξουμε μια ματιά σε. Καινούργιο Σύστημα διάγνωσης του αυτισμού. Ομάδα ερευνητών από το πανεπιστήμιο της Μινεσότα ανέπτυξε ένα υπολογιστικό σύστημα που μπορεί να ανιχνεύσει δείκτες αυτιστικής συμπεριφοράς σε βρέφη έως 18 μηνών από το.\nΧαμηλής τυρί Περισσότερο\nΣε ένα μικρό μπολ τοποθετούμε το κρεμώδες τυρί μαζί με τα50 g ελαιόλαδο, τον ψιλοκομμένο βασιλικό,. Η μεγάλη περιεκτικότητά του σε σάκχαρα, τα οποία αποτελούν το 30% - 40% του συνολικού του βάρους το καθιστούν ιδιαίτερα θρεπτική και τονωτική τροφή.


H Sony εργάζεται για την ανάπτυξη bezel-less ναυαρχίδα 4K | Techblog.gr\nΚυριακή, 04/03/2018 · Λαΐδα Λιμνιάτη Android Smartphones Sony Sony smartphones\nΤο κινέζικο site ανέφερε επικαλούμενο αξιωματούχους μέσα στην εταιρεία ότι η επερχόμενη συσκευή θα βασίζεται στον σχεδιασμό Ambient Flow, κι όχι στον OmniBalance.\nΕκτός από αρκετά πιο μειωμένα bezels, η συσκευή θα έρχεται με αναλογία 18:9 και ανάλυση 4K+ στα 4.320 x 2.180 pixels.\nΗ ιαπωνική εταιρεία παρουσίασε το πρώτο 4Κ smartphone το 2015, της σειράς Xperia XZ5. Έκτοτε, ο τεχνολογικός κολοσσός βελτίωσε την οθόνη του με την υποστήριξη HDR+ αλλά ακόμη δεν έχει υιοθετήσει πλήρως την εικονική πραγματικότητα, που ομολογουμένως είναι ένας από τους σημαντικότερους λόγους για την χρήση οθόνης 4Κ σε ένα smartphone.\nΌσο για το πότε θα ανακοινωθεί η νέα συσκευή, σύμφωνα με τις τελευταίες πληροφορίες αναμένεται στο δεύτερο ήμισυ του 2018.\nπφφφ παλι τα ιδια…\nθα το βγαλει οταν θα χει το s9 500€…….\nΑντε να δουμε αυτο περιμενουμε…..\nXz2 400 ευρώ σε 5 μήνες στανταρακι. Η πιο μεταβατική συσκευή απλά για να βγάλει κάτι. Όποιος ξέρει από σονυ Θα έπρεπε να το είχε καταλάβει\nΈχω το xperia Z5 και είμαι πολύ ευχαριστημένος….τώρα το επόμενο Sony για να κάνει τη διαφορά 6 inches bezelless 128GB μνήμη 4100mah battery και με 400€ maximum…… Αλλιώς παιδιά xiaomi\nΤο πρώτο smartphone της Sony με 4K δεν λεγόταν XZ5 αλλά Z5 premium\nΕχει καταντησει αστεια η sony. Εντωμεταξυ την αλλη φορα το φιασκο με το 4k που ειχε βγαλει και αγορασαν δυο τρια θυματα και βγηκε και σκαρτο και πιστευει οτι καποιος θελει να το ξαναβιωσει.\nΤο περιμένουμε οτι το επόμενο κινητο θα είναι 4Κ. Πέρσι το XZ Premium ήταν η πιο πετυχημένη συσκευή της Sony και δε πρόκειται ποτέ να σταματήσει τις 4Κ συσκευές.\nΤόσο υψηλή ανάλυση είναι κρίμα να μην συνδυαστεί και από μια μεγάλη οθόνη!\nΑυτό που την βάζει στις 5,5 ίντσες νομίζω ότι είναι λάθος\nΠραγματικα εκτος απο το design ( το οποιο ειναι πραγματικα υποκειμενικο ) τα τηλεφωνα δεν φαινεται να υστερουν σε κατι σε σχεση με τον ανταγωνισμο.\nΤο συγκεκριμενο αρθρο πρεπει να δημοσιευτει την ημερομηνια που πρεπει δηλαδη την πρωταπριλια.\n@ Ιωάννης jb Αμα πάει σε 18:9 ratio τότε θα ανέβει απο 5,5 στις 6 ίντσες. Το ΧΖ2 ανέβηκε απο 5,2 σε 5,7 ίντσες και το ΧΖ2 Compact από 4,6 σε 5 ίντσες.\none.. ουτε για αστεία μη τα λες αυτά!! η αναλογία για να είναι και κανονική 4k θα πρέπει να είναι 16 προς 9…\nΑποκλείστε αυτόν τον john δλδ τι αλλο θέλετε να γράψει το παιδί εχει πρόβλημα δε το βλέπετε?\nΚούρασε η Sony με τα “θα”. Τέλος τα σχόλια από μένα μέχρι να ξυπνήσει. Δεν αξίζει πραγματικά να ασχολούμαστε με μια εταιρία που έχει μείνει τόσο πίσω και βρίσκεται στον πάτο του μεριδίου αγοράς. Ας αφήσουμε τους εναπομείναντες υποστηρικτές της να γράφουν τη θετική τους άποψη μόνοι τους χωρίς να τους στεναχωρούμε και να τους κοντράρουμε.\nΚ άμα βάλει κ την διπλή κάμερα που παρουσίασε στη MWC θα είναι η κορυφή στις κ μεγάλες συσκευές γιατί στις 5 ίντσες έχει το XZ2 compact δηλαδή ότι καλύτερο έχει βγει ποτέ\nΤο επιχείρημα του στυλ ” Το τάδε προϊόν είναι κακό και άχρηστο αφού δεν πουλάει ” είναι εκτός από καταπληκτικό ΚΑΙ διαχρονικό. Ειδικά εδώ στο techblog. Πάνω από όλα αγαπάμε τεχνολογία.\n@Bezilys μέχρι να ερθει ο μπαμπας άραξε…και άνοιξε κανά βιβλίο αγγλικών\nδεν μπορώ να καταλάβω κάποιους σχολιαστές….δηλαδή αν βγάλει η σονυ μια όμορφη συσκευή,δεν θα την κοιτάξετε επειδή δεν πουλάει?\n…για φαν της τεχνολογίας μάλλον δεν ακουμπάτε.\nπιο πολύ και δικαίως,φανατικοί εταιριών και άσχετοι μου κάνετε.\n…στο κάτω κάτω της γραφής,η σόνυ δεν είναι αμελητέα ποσότητα.\n@Ιωάννης jb και εγω προτιμώ το 16:9 αλλά δυστυχώς απο οτι φαίνεται όλα ειναι προμελετημένα να πάμε σε 2:1 οθόνες…\n@Vendetta ναι σιγά μην κάτσω να διαβάσω την πιο φτώχεια γλώσσα στο κόσμο!\nΜπεζυλι.. Που είσαι!? Σε χάσαμε.. Μέχρι και ο τιαματ ανησύχησε! Χαχαχα\nΔεν έχει κλείσει ακόμα? Έτσι νόμιζα γιατί δεν την βλέπω πουθενά\n@Ιωάννης jb βαρέθηκα φίλε να ασχολείμαι γιαυτό…..\nΥπάρχουν δυο δρόμοι. Η αρχίζεις τις ενστάσεις και τις καταγγελίες όπως κάνουν ο γαύρος με τον παοκ εδω και 2-3 χρόνια που παίρνουνε βαθμούς στα δικαστήρια, ή κοιτάς να παίξεις τη μπάλα σου και ότι κερδίσεις. Τρίτος δρόμος δεν υπάρχει. Κι αν πάρει την ομάδα και φύγει τι θα γίνει? θα μηδενιστεί θα τιμωρηθεί και αυτοί θα πάρουν το πρωτάθλημα περπατώντας και στην ΑΕΚ θα μείνει η ρετσινιά πως λάκισε. buy viagra


Χάρτης Pokemon Go στα Γιάννενα; Ναι, υπάρχει. - Typos-i.gr\nΧάρτης Pokemon Go στα Γιάννενα; Ναι, υπάρχει.\nΔημοσιευση: 24-07-2016, 11:04\nΌτι το Pokemon Go ή «το Πόκεμον της νέας χιλιετίας» είναι πλέον κοινωνικό φαινόμενο, το έχουμε λήξει. Ότι η Nintendo που είδε ένα κλασικό της «χαρτί» να αναβιώνει και να της αυξάνει τα κέρδη της σε διαστημικά επίπεδα, το είπαμε επίσης. Ότι ήδη, πολλοί το παρακάνουν με αποτέλεσμα να θέτουν την αξιοπρέπεια ή ακόμα και τη ζωή τους σε κίνδυνο, είναι ακόμα ένα δεδομένο. Επίσης, δεδομένο είναι ότι ενίοτε τα όρια της απομόνωσης από τον κόσμο και του παιχνιδιού που «σε σηκώνει από τον καναπέ», δεν είναι ακριβώς ορατά. Αλλά τέλος πάντων. Το Pokemon Go είναι το πρώτο ίσως ψηφιακό παιχνίδι που δηλώνει δημόσια, πόσο τεράστια είναι η απήχηση αυτού του είδους διασκέδασης και πόσο μεγάλες είναι οι κοινότητες που σχηματίζονται γύρω της (γιατί τόσα χρόνια, WoW, Lineage και DoD παίζαμε σε κλειστούς χώρους). Ήδη, οι κοινότητες στο facebook έχουν αρχίσει να διοργανώνονται τα πρώτα events πανελλαδικά (χτες το βράδυ έγινε night tour στην Αθήνα) και την ερχόμενη Παρασκευή 29 Ιουλίου θα γίνει και στα Γιάννενα.\nΓια να μην πάτε λοιπόν απροετοίμαστοι και απροετοίμαστες, ιδού μερικά χρήσιμα εργαλεία, αλλά και το πιο χρήσιμο από όλα: ένας χάρτης του Pokemon Go στα Γιάννενα που έφτιαξαν για τον «Τύπο» οι… ειδικότεροι των ειδικών, με όλα τα σχετικά (Pokestops, poketgyms). Εννοείται ότι τα σημεία μπορούν να αλλάξουν, ενώ τα χρησιμοποιείτε με δική σας ευθύνη (γιατί οι κανόνες του παιχινιδιού είναι συγκεκριμένοι). Επίσης, δείτε το (άπειρο) σχετικό υλικό που υπάρχει στο Reddit, καθώς και την επίσημη σελίδα του παιχνιδιού.\nΟ χάρτης του Pokemon Go στα Γιάννενα (από τους Αντώνη Κουρσούμη, Μαρία Λάμπρου)\nΟδικός χάρτης για τη χαλάρωση των capital controlsΤον οδικό χάρτη για την περαιτέρω σταδιακή χαλάρωση των περιορισμών στην ανάληψη μετρητών και τη μετ...\nμουσείο αρτα πανεπιστήμιο μουσική ΣΥΡΙΖΑ κέντρο Αστυνομία ΓΙάννενα πασ Πρόγραμμα αστυνομια Μουσική ειδησεισ εκλογές Ιωάννινα Ιωαννίνα ποδόσφαιρο καιροσ ειδήσεισ Ήπειρος τηλεόραση Κέντρο ποδοσφαιρο ροκενρολ περιφέρεια ΠΑσ μπάσκετ Γιαννενα ποδοσφαίρο Ήπειροσ σινεμά Ηπειροσ Σινεμά τηλέοραση πανεπιστημιο ήπειροσ Ηπειρος Ιωαννινα καιρός άρτα νέα καιρος Ποδόσφαιρο Άρτα σινεμα νεά ήπειρος ειδήσεις πρόγραμμα θέατρο Μπάσκετ Δημος ΖΑΓΟΡΙ αστυνομία Γιάννενα Ειδήσεις Περιφέρεια γιαννενα δήμοσ ζαγόρι Δήμος ΠΑΣ γιαννένα Εκλογές ιώαννινα Αρτα πανδημία θεάτρο Καιρός ιωαννίνα ηπειρος περιφερεια Βροχή συριζα καιρόσ Συριζα δημος Νέα βροχή ειδησεις Πανεπιστήμιο Ιώαννινα προγράμμα Τηλεόραση ιωαννινα πανδημια ροκενρόλ πας ιωάννινα δήμος ΣΙνεμά νεα θεατρο Ζαγόρι ηπειροσ γιάννενα Θέατρο μπασκετ Νεα


Ουρολοίμωξη: η συχνότητα και οι διαφορές ανάμεσα σε γυναίκες και άνδρες – healthmag.gr\nΗ ουρολοίμωξη είναι μια εξαιρετικά δυσάρεστη κατάσταση που συμβαίνει πολύ συχνά σε γυναίκες και άνδρες. Με βασικά της συμπτώματα την επώδυνη συχνουρία με τσούξιμο ή κάψιμο στην περιοχή και πολύ συχνά με πυρετό ή δέκατα, αντιμετωπίζεται με αντιβίωση στο σπίτι ενώ σε κάποιες περιπτώσεις όπου το μικρόβιο είναι δύσκολο, χρειάζεται ακόμη και εισαγωγή στο νοσοκομείο. Για ποιους όμως είναι πιο πιθανό να εμφανίσουν ουρολοίμωξη; Για τις γυναίκες ή για τους άνδρες; Ποιες είναι οι διαφορές και πώς το αντιμετωπίζει ο καθένας;\nΗ ουρολοίμωξη ή λοίμωξη του ουροποιητικού συστήματος είναι μια λοίμωξη στα νεφρά, στην ουροδόχο κύστη, τους ουρητήρες και την ουρήθρα. Οι γυναίκες είναι πιο πιθανό να εμφανίσουν μια ουρολοίμωξη αφού η ουρήθρα τους είναι πιο εκτεθειμένη σε μικρόβια λόγω της ανατομίας της περιοχής σε σύγκριση με τους άνδρες. Από την άλλη πλευρά, παρότι για τους άνδρες είναι πιο δύσκολο να εμφανίσουν ουρολοίμωξη, αυτή σχετίζεται με πιο περίπλοκες καταστάσεις όπως είναι μια υπερπλασία του προστάτη, πέτρες ή άμμος στα νεφρά και άλλες καταστάσεις.\nΤι μπορεί να προκαλέσει ουρολοίμωξη και ποια είναι τα συμπτώματα;\nΤο πιο κοινό βακτήριο είναι η Εσερίχια Κόλι, ωστόσο πολλά ακόμη βακτήρια από το έντερο και τη κύστη μπορούν να προκαλέσουν ουρολοίμωξη. Τα συνηθέστερα συμπτώματα της ουρολοίμωξης είναι: κάψιμο κατά την ούρηση, η αίσθηση ότι το άτομο θέλει επειγόντως να ουρήσει παρότι η ποσότητα μπορεί να είναι μόλις μερικές σταγόνες, ούρα με ασυνήθιστο χρώμα πχ θολά ή σκουρόχρωμα και με περίεργη οσμή, πόνος χαμηλά στην κοιλιακή χώρα, πυρετός ή δέκατα.\nΠώς μπορεί να αποτρέψει κανείς την ουρολοίμωξη;\nΚάποιες γενικές αλλά χρήσιμες συμβουλές για την αποφυγή ουρολοίμωξης είναι η καλή υγιεινή της περιοχής. Για παράδειγμα οι γυναίκες καλό είναι να αποφεύγουν το σκούπισμα από πίσω προς τα μπρος αφού με αυτόν τον τρόπο μεταφέρονται βακτήρια απευθείας στην ουρήθρα. Ακόμη, συνιστάται η ούρηση αμέσως μετά τη σεξουαλική επαφή, τόσο για τους άνδρες όσο και για τις γυναίκες, αφού έτσι αποβάλλονται βακτήρια που πιθανόν να μεταδόθηκαν κατά τη σεξουαλική πράξη. Απαραίτητο είναι και να μην κρατούν ούρα για πολλή ώρα στην κύστη, αφού μ’ αυτόν τον τρόπο τα βακτήρια παραμένουν. Συνεπώς, όταν κάποιος νιώσει την ανάγκη να ουρήσει, πρέπει να το κάνει εκείνη τη στιγμή. Σαφέστατα, το πολύ νερό βοηθάει στην πρόληψη της ουρολοίμωξης αφού ξεπλένει τα νεφρά και βοηθά να αποβληθούν τα βακτήρια ενώ αποτρέπει και τον σχηματισμό πέτρας.


Kalamata-sports: Ο Πιλάβιος είδε τα ...παλούκια και πέταξε τη βόμβα!\nΟ Πιλάβιος είδε τα ...παλούκια και πέταξε τη βόμβα!\nΣκούρα τα έχει βρει ο Σοφ. Πιλάβιος τόσο με δικές του αποφάσεις, όσο κυρίως του ...αμαρτωλού παρελθόντος που βρήκε στην Ομοσπονδία....\nΟλη η ομιλία του Προέδρου της ΕΠΟ, Σοφοκλή Πιλάβιου, διαβάστε την με πολύ προσοχή:\n«Φίλοι μου, αγαπητά μέλη των Ενώσεων, σκόπευα σήμερα να σας κάνω με κάθε λεπτομέρεια απολογισμό για τα διοικητικά πεπραγμένα της χρονιάς που πέρασε. Των 12 μηνών που μεσολάβησαν από την περυσινή μας συνάντηση σε τούτη την αίθουσα και λίγα 24ωρα πριν το καλοκαίρι του 2010 η Εθνική Ομάδα ριχτεί στη μάχη του Μουντιάλ της Νότιας Αφρικής.\nΣ' αυτούς τους 12 μήνες, και με την εντολή που είχαμε ως διοικητικό συμβούλιο, από εσάς εδώ στη γενική συνέλευση, το ανώτατο ποδοσφαιρικό όργανο, μέσα από προγραμματισμό, συγκεκριμένη φιλοσοφία και στόχευση, αλλά και πολλή δουλειά, θέσαμε ως πρώτο μας μέλημα την κάθαρση στο χώρο του ποδοσφαίρου με απώτερο στόχο την ισοτιμία και την ισονομία για όλους.\nΑντ' αυτού, όμως, και πάρα τις επίμονες και επίπονες προσπάθειές μας αυτό που βρήκαμε ως Ομοσπονδία απέναντί μας ήταν εμπόδια, απειλές, ύβρεις, λοιδορίες, στοχοποίηση ανθρώπων και θεσμών....\nΔουλέψαμε σκληρά και με σύστημα, θεσπίσαμε όργανα με την προτροπή και τη σύμφωνη γνώμη της πολιτείας, κάναμε άλματα στην οργάνωσή μας και τη λειτουργία μας, αλλά αντί να ανταμειφθούμε με την αποδοχή όσων κάναμε -ασφαλώς δεν περιμέναμε ν' αρέσουν σε όλους- φτάσαμε να μας κατηγορεί ακόμη και μερίδα πολιτικών, οι οποίοι δεν συντάσσονται με την εφαρμογή του νόμου, φοβούμενοι το πολιτικό κόστος. Ενθαρρύνοντας έτσι και τις φραστικές επιθέσεις πλαστογράφων, απατεώνων και νοθευτών δημοσίων εγγράφων.\nΦτάσαμε να λοιδορούνται εν ενεργεία ή συνταξιούχοι δικαστικοί λειτουργοί, να υβρίζονται θεσμοί, διότι επιβεβαιώνεται η παροιμία που λέει: φωνάζει ο κλέφτης, για να φοβηθεί ο νοικοκύρης. Ε, λοιπόν ας το πάρουν απόφαση:\nΚοιτάζοντάς σας στα μάτια, καθώς όλοι ξέρετε πολύ καλά πως μαζί σας έχω μια σχέση ειλικρίνειας και σεβασμού, δεν μπορώ παρά να πω το εξής: Το ελληνικό ποδόσφαιρο ή θα γίνει καλύτερο ή θα πεθάνει.\nΣας παρακαλώ αυτή τη φράση να τη συγκρατήσετε μέσα στο μυαλό σας γιατί δεν τη λέω τυχαία. Τα πράγματα στο ελληνικό ποδόσφαιρο είναι σε οριακό σημείο. Ανά πάσα στιγμή και με αφορμή ένα οποιοδήποτε τυχαίο γεγονός, μπορεί να συμβούν πολύ δυσάρεστες καταστάσεις που θα οδηγήσουν το ελληνικό ποδόσφαιρο σε «πέτρινα χρόνια».\nΠαντού και σε όλα τα μέτωπα υπάρχουν πρωτοφανούς μεγέθους απειλές. Είμαι βέβαιος πως και εσείς που ζείτε καθημερινά και άμεσα την πραγματικότητα του ποδοσφαίρου δεν μπορείτε παρά να συμφωνήσετε με αυτή τη διαπίστωση. Η κατάσταση παντού είναι από δύσκολη έως τραγική και το χειρότερο είναι πως μπορούν τα πράγματα να εξελιχθούν ακόμη πιο άσχημα.\nΤο ποδόσφαιρο έχει νόημα ως άθλημα με κανόνες, με ήθος, με διαφάνεια, με πνεύμα συναγωνισμού και άμιλλας. Έτσι είναι θεαματικό, έτσι έγινε δημοφιλές, έτσι αποτέλεσε πρότυπο για χιλιάδες μικρά παιδιά. Αυτή είναι η καταστατική συνθήκη του ποδοσφαίρου.\nΑν αυτή η συνθήκη παραβιάζεται, αν οι κανόνες παρακάμπτονται, αν οι νόμοι και οι διατάξεις γίνονται κουρελόχαρτα, τότε το μόνο που απομένει είναι η ωμή βία. Αλλά τότε τη νίκη δεν την παίρνει ο καλύτερος. Τη νίκη την παίρνει ο βιαιότερος. Και η βία, ξέρετε, έχει πολλές μορφές. Υπάρχει η βία των χούλιγκαν, αλλά υπάρχει και η βία της εξαγοράς συνειδήσεων, υπάρχει η βία των συμφερόντων, υπάρχει η πολιτική βία του πελατειακού συστήματος και πάει λέγοντας.\nΕίναι η ώρα λοιπόν να κοιταχτούμε στον καθρέπτη και να πούμε: Υπάρχει περίπτωση να έχουμε καλό ποδόσφαιρο χωρίς καλές ομάδες; Υπάρχει περίπτωση να έχουμε καλές ομάδες αν σε κάθε αγώνα όλων των πρωταθλημάτων και των κατηγοριών, δεν κερδίζει ο καλύτερος;\nΑντί λοιπόν κάθε φορά να βρίζουμε θεούς και δαίμονες, αντί να δείχνουμε πάντα κάποιους άλλους για τα λάθη μας ώστε να συνεχίζουμε ανενόχλητοι να τα διαπράττουμε, είναι η ώρα – πρώτα απ' όλα – να βγούμε στην κοινωνία και να ζητήσουμε όλοι μας ένα μεγάλο συγγνώμη για τη σημερινή εικόνα του ποδοσφαίρου. Αντίθετα, το να παραστάνουμε τους αλάθητους Πάπες είναι ό,τι χειρότερο. Είναι το λάθος μήνυμα στη λάθος στιγμή.\nΌταν λοιπόν έρχονται αρκετοί από εσάς και μου λένε: «Πρόεδρε, αυτός είπε αυτό ή εκείνος δήλωσε το άλλο….», οι ίδιοι εκείνη τη στιγμή έχουν αναγνωρίσει τη σκοπιμότητα και την ιδιοτέλεια όσων λέγονται και αναπαράγονται. Ευτυχώς σε αυτή την αίθουσα είμαστε όλοι νοήμονες και σκεπτόμενοι και κανένας δεν μπορεί να θεωρεί πως είναι τόσο πονηρός ώστε να σας παραμυθιάσει. Αν κάποιοι το επιχειρούν, κακό του κεφαλιού τους.\nΤο ποδόσφαιρο δεν είναι κληρονομική μοναρχία....\nΤους αρέσει, δεν τους αρέσει, δεν θα επιτρέψουμε να επιβάλλουν το νόμο του αίματος. Ανάχωμα σε όλα αυτά τα φαντασιόπληκτα σχέδια για ένα απόλυτα ελεγχόμενο ποδόσφαιρο, πρέπει και θα βάλουμε εμείς.\nΤο ποδόσφαιρο έχει ανάγκη την κοινωνία. Οι καιροί έχουν αλλάξει. Ένα κράτος υπό χρεωκοπία δεν έχει το παραμικρό περιθώριο να επιδεικνύει γαλαντόμες συμπεριφορές. Μπορώ δε και ευθαρσώς να σας πω ότι αναζητάει και τις αφορμές που θα αποτελέσουν το «τέλειο άλλοθι» για να κλείσει τελείως η στρόφιγγα της χρηματοδότησης.\nΌταν λοιπόν κάποιοι παίζουν σχεδόν προβοκατόρικα αυτό το παιχνίδι επιταχύνοντας τις εξελίξεις, εγώ είμαι υποχρεωμένος σήμερα να πω με πλήρη συναίσθηση των ευθυνών μου, πως το ποδόσφαιρο ή θα γίνει καλύτερο ή θα πεθάνει.\nΚαλύτερο σημαίνει δικαιότερο, αξιόπιστο, με εμπλουτισμένες τις διαστάσεις του, ώστε να συγκινεί περισσότερο κόσμο και να το στηρίζει. Ποδόσφαιρο με σύγχρονο ήθος και με σύγχρονο μάρκετινγκ. Και ο πρώτος βασικός κανόνας του σύγχρονου μάρκετινγκ είναι: Μην κοροϊδεύεις τον πελάτη. Δώσε του αξία μέσα από αυτό που παίρνει.\nΆρα, πρακτικά, ο δρόμος που έχουμε μπροστά μας είναι μονής κατεύθυνσης. Για τη σημερινή διοίκηση της ΕΠΟ δεν υπάρχουν διλήμματα. Το ποδόσφαιρο του αύριο είναι για εμάς έργο του σήμερα. Δεν θα περιμένουμε να έρθει πρώτα η καταστροφή και να τρέχουμε μετά πανικόβλητοι. Έτσι και ο στόχος είναι ξεκάθαρος. Η δημιουργία των προϋποθέσεων για την ανάπτυξη του ελληνικού ποδοσφαίρου, με νέους σύγχρονους όρους.\nΔεν είπα ότι είναι κάτι εύκολο, που μπορεί να γίνει μέσα σε δυο ή τρία χρόνια. Άλλοι μπορεί να δηλώνουν θαυματοποιοί. Εκείνοι ξέρουν με τι τρόπους και με τι μέσα, επιτελούν τα θαύματά τους. Το γεγονός ότι εγώ δεν υπόσχομαι θαύματα και μύθους, αλλά πιστεύω στη συνεπή και σκληρή δουλειά, δίχως υποχωρήσεις και δεύτερες σκέψεις, προφανώς σε κάποιους δεν αρέσει. Προφανώς κάποιοι ψάχνουν εναλλακτικές λύσεις που βολεύουν.\nΞέρω πολύ καλά τι συμβαίνει. Αλλά οι δικές μου μάχες και οι δικές μου προτεραιότητες είναι άλλες. Υπάρχουν αντιστάσεις, υπάρχουν νοοτροπίες και συμφέροντα δεκαετιών. Όλα αυτά κρατούν δέσμιο το ποδόσφαιρο κι εμποδίζουν τη μεγάλη φυγή προς τα εμπρός. Κάποιοι κερδοσκοπούν με τη μιζέρια και την παρακμή.\nΑλλά και κάποιοι δεν έπαψαν να ονειρεύονται. Να πιστεύουν στο ποδόσφαιρο και στην αξία του. Να θέλουν να αλλάξουν τα πράγματα. Και σε αυτή τη γραμμή πλεύσης είμαι απόλυτα αφοσιωμένος, ειδικά σήμερα που το ποδόσφαιρο κινδυνεύει.\nΝα σας θυμίσω, όμως, τι έγινε αυτόν τον έναν χρόνο, με τα πραγματικά γεγονότα, για να βγάλετε κι εσείς τα δικά σας συμπεράσματα. Και επαναλαμβάνω δεν πρόκειται περί απολογισμού.\nΝα ξεκινήσω από το θέμα της αδειοδότησης των ομάδων.\nΜε πλήρη αντικειμενικότητα, εντιμότητα και στηριζόμενη σε όλους τους ισχύοντες νόμους η ΕΠΟ προχώρησε στην εφαρμογή της αδειοδότησης των ομάδων. Ενημερώσαμε εγκαίρως και με κάθε τρόπο όλες τις ΠΑΕ της χώρας, και όχι μόνο, για τα κριτήρια της αδειοδότησης. Για την πλήρη εξομοίωσή τους με αυτά της UEFA.\nΑν και προσπαθήσαμε να προειδοποιήσουμε για τη σκληρότητα των κριτηρίων, μετά την εξομοίωση, τόσο την Super League, όσο την Ενωση Β'-Γ' εθνικής, αυτές δεν μας άκουσαν. Ο,τι επιχείρημα και αν προτάξαμε διαισθανόμενοι το κίνδυνο που ερχόταν, δεν εισακουστήκαμε. Η μεν Super League ψήφισε ομόφωνα, και οι 16 ΠΑΕ δηλαδή, την εφαρμογή των σκληρών νέων κριτηρίων, η δε Ενωση Β-Γ αποδέχτηκε πλήρως τα ίδια κριτήρια. Και επιπλέον, όλες οι ομάδες συνυπέγραψαν τα έγγραφα αποδοχής της διαδικασίας αδειοδότησης, γνωρίζοντας τι ακριβώς τις περίμενε.\nΕγώ ο ίδιος με συνέντευξη Τύπου έκρουσα τον κώδωνα του κινδύνου για το ζήτημα, σε δύο συνεδριάσεις του διοικητικού συμβουλίου τα επαναλάβαμε όλοι μας, αλλά…\nΗ θέση της ΕΠΟ δικαιώθηκε στο ακέραιο με την κατάθεση των φακέλων και τον σχετικό έλεγχο, ο οποίος είχε ως αποτέλεσμα μόλις 6 ομάδες από τη Football League να πάρουν άδεια και 15 από τη Super League.\nΗ διεύθυνση αδειοδότησης και τα πειθαρχικά όργανα έκαναν στο ακέραιο της δουλειά τους. Μια διεύθυνση που πιστοποιείται κάθε χρόνο από την UEFA με διπλούς ελέγχους, έχει ISO από την ευρωπαϊκή ομοσπονδία και της οποίας διεύθυνσης αδειοδότησης το έργο θα φανεί ακόμη περισσότερο, όταν θα γίνει και ο έλεγχος της UEFA στις ελληνικές ομάδες που θα παίξουν στα κύπελλα Ευρώπης.\nΟλοι αυτοί που πετάνε κακοήθειες, συκοφαντίες και διαδίδουν ψεύδη εις βάρος της διαδικασίας αυτής, το κάνουν για ένα και μοναδικό λόγο:\nΔΕΝ ΤΗΝ ΑΝΤΕΧΟΥΝ!\nΝα πάμε σε ένα άλλο μείζον ζήτημα, αυτό με τις πλαστές ασφαλιστικές και φορολογικές ενημερότητες. Η ίδια η Ομοσπονδία αναγνώρισε άμεσα το πρόβλημα στη δική της λειτουργία. Δεν κρύφτηκε πίσω από το δάχτυλό της και με ακαριαίο τρόπο αντέδρασε. Απομάκρυνε τον υπεύθυνο διευθυντή του τμήματος και άρχισε άμεσο έλεγχο.\nΔεν επιχείρησε η ΕΠΟ να χαϊδέψει αυτιά. Ούτε να… πετάξει τη μπάλα στην κερκίδα. Άκουσε τις επώνυμες και τεκμηριωμένες καταγγελίες, αφουγκράστηκε το πρόβλημα, ερεύνησε, αποφάσισε.\nΗ Επιτροπή Ιδιότητας Μετεγγραφών άμεσα ερεύνησε τα στοιχεία των καταγγελιών, πήρε τις αποφάσεις της, επέβαλλε ποινές και έστειλε το ζήτημα στο διοικητικό συμβούλιο για περαιτέρω διερεύνηση.\nΤο διοικητικό συμβούλιο ήταν αυτό που αποφάσισε τη σύσταση επιτροπής, η οποία έχει ξεκινήσει την μακρά και επίπονη έρευνα όλων των επαγγελματικών δελτίων που εκδόθηκαν τον περασμένο Ιανουάριο. Μια δουλειά εξαιρετικά σκληρή, κουραστική, χρονοβόρα. Στρωμένη με εμπόδια. Κάθε είδους.\nΜια έρευνα που συνεχίζεται μέχρι σήμερα, έχει φέρει αποτελέσματα, αλλά που για να ολοκληρωθεί πρέπει τα μέλη της επιτροπής να ξεπεράσουν πρώτον την υπερβολική καθυστέρηση στις απαντήσεις από τις αρμόδιες ΔΟΥ και τα καταστήματα του ΙΚΑ, που για να κάνουν τη δουλειά τους, υποχρεώθηκε η Ομοσπονδία ακόμη και να διαθέσει υπαλλήλους της για να πάρει τα στοιχεία.\nΑλλά ό,τι και αν γίνει η έρευνα θα ολοκληρωθεί και όσοι παρανόμησαν θα τιμωρηθούν όπως πρέπει.\nΧΑΡΕΣ ΔΕΝ ΘΑ ΓΙΝΟΥΝ ΣΕ ΚΑΝΕΝΑΝ!!!\nΑς πάμε στο πολύ μεγάλο πρόβλημα της βίας. Συμπορευτήκαμε με τη Super League και την πολιτεία για να βρούμε τους τρόπους εκείνους που θα μας οδηγήσουν στην επόμενη μέρα, που θα αντιμετωπίσουν ριζικά το πρόβλημα και θα βοηθήσουν να αποκτήσουμε ένα διαφορετικό ποδόσφαιρο.\nΑναγνωρίζουμε ασφαλώς ότι η βία είναι ένα πολύ ευρύτερο κοινωνικό πρόβλημα. Το ποδόσφαιρο είναι θύμα αυτής της ευρύτερης βίας καθώς έλειψε μέχρι σήμερα η συνεργατική λογική όλων των αρμοδίων φορέων.\nΕλπίζω πως η επιδείνωση του φαινομένου θα αφυπνίσει όσους εξακολουθούν ακόμη να βλέπουν τη βία στα γήπεδα ως πρόβλημα του ποδοσφαίρου και θα αντιληφθούν ότι αλλού γεννιέται η βία και αλλού εκδηλώνεται. Κι αν δεν πας εκεί που γεννιέται να την αντιμετωπίσεις, τότε αποδεικνύεσαι πολύ κατώτερος των περιστάσεων.\nΕμείς λοιπόν κάνουμε όλα όσα πρέπει να κάνουμε και περιμένουμε και απ' όλους όσοι εμπλέκονται στη διαχείριση του προβλήματος να πράξουν το καθήκον τους.\nΠροτάσεις είχαμε πολλές και καθοριστικές. Γι αυτό και έγιναν σχεδόν στο σύνολό τους αποδεκτές. Αποδείξαμε έμπρακτα τη διάθεσή μας να αποδεχτούμε όλες τις αλλαγές για να γυρίσει σελίδα το ποδόσφαιρο και να πάει εκεί που του αξίζει και όλοι θέλουμε.\nΌμως, ακόμη κι εδώ, τα πράγματα δεν είναι τόσο εύκολα όσο φαίνονται. Η ΕΠΟ έπρεπε και πρέπει ακόμη να συγκρουστεί με συμφέροντα, κατεστημένα που δρουν στο εσωτερικό του ποδοσφαίρου χρόνια τώρα. Κι όλα αυτά εν μέσω απειλών, αγωγών και πάει λέγοντας. Νομίζω πως δεν πρέπει να κάνουμε τη χάρη να υποχωρήσουμε. Θα πετύχουμε και σε αυτό ολοκληρώνοντας τις απαιτούμενες ρυθμίσεις για να λύσουμε το πρόβλημα.\nΟΠΩΣ ΔΕΝ ΤΟΥΣ ΑΡΕΣΑΝ ΚΑΙ ΤΑ ΠΡΟΗΓΟΥΜΕΝΑ ΠΟΥ ΚΑΝΑΜΕ ΕΤΣΙ ΔΕΝ ΤΟΥΣ ΑΡΕΣΕΙ ΚΑΙ ΑΥΤΟ!\nΝα μιλήσουμε και για τα αποκαλούμενα σαν στημένα ματς.\nΕπειδή πολλά λέγονται διαρκώς για τη δημιουργία εντυπώσεων τα πράγματα είναι απλά και τα στοιχεία δεδομένα, αλλά και για να βάλουμε την όλη κατάσταση στη σωστή της βάση, ο συντριπτικά μεγαλύτερος αριθμός των υπόπτων ματς δεν διεξήχθησαν μόνο επί των ημερών της σημερινής διοίκησης. Επί των ημερών της σημερινής διοίκησης, αντιθέτως, προωθήθηκαν στη δικαιοσύνη.\nΑκούσαμε όλοι μας για πρώτη φορά την ιστορία, από τον κ. Λιμάχερ. Στην ΕΠΟ ο πρώτος φάκελος από την UEFA έφτασε τον Νοέμβριο του 2009 και μέσα σε 15 ημέρες, αφού πρώτα υπήρξε δική μας επαφή με την ευρωπαϊκή ομοσπονδία για κάποιους χειρισμούς που διευκρινίσαμε πως έπρεπε να γίνουν από πλευράς μας, δόθηκαν στα χέρια της πολιτείας και από κει πήραν το δρόμο της δικαιοσύνης.\nΤο αν η ΕΠΟ συνδράμει στη δικαστική έρευνα και πως δεν έχει τίποτα να κρύψει ή να φοβηθεί αποδεικνύεται από πολλά στοιχεία. Σημαντικότερο όλων: ο ερχομός στην Ελλάδα με δικά μας έξοδα και ενέργειες των ειδικών της UEFA και οι ένορκες καταθέσεις τους στην εισαγγελέα.\nΑλλά δεν αρέσει σε ορισμένους να το πουν. Ότι η ΕΠΟ είναι αυτή που, για να σπάσει το απόστημα και να αποκαλυφθεί το κύκλωμα, τροφοδοτεί διαρκώς με στοιχεία την εισαγγελέα.\nΤΑ ΤΕΛΕΥΤΑΙΑ ΜΟΛΙΣ ΠΡΟΧΘΕΣ!\nΑπέναντι σε όλα αυτά φίλοι μου, η Ομοσπονδία, της οποίας εσείς είστε η ψυχή και το σώμα, αντί να βρει, όχι δρόμο στρωμένο με ροδοπέταλα, αλλά στήριξη και χείρα βοηθείας, ξέρετε τι βρήκε, εκτός ελαχίστων περιπτώσεων;\nΘα σας πω εγώ: Βρήκε διαφόρων ειδών συμφέροντα να αντιδρούν, κατεστημένες αντιλήψεις να ενοχλούνται, ακραίες οπαδικές συμπεριφορές, συλλαλητήρια που τα προκαλούν εν αγνοία ορισμένες φορές των συμμετεχόντων αυτοί που χάνουν τη βολή τους, αρκετούς πολιτικούς που για να μην δυσαρεστήσουν τους ψηφοφόρους τους προτιμούν να κατηγορούν με ψεύδη άλλους, απαρχαιωμένους παράγοντες, αρτηριοσκληρωτικές δημόσιες υπηρεσίες, φαντάσματα του παρελθόντος να προσπαθούν ν' αναστηθούν, επαΐοντες και μη να έχουν άποψη για όλους και για όλα, ανθρώπους της μέρας και της νύχτας.\nΚαι το χειρότερο όλων, βέβαια, ήταν η στοχοποίηση ανθρώπων. Στοχοποίηση με δηλώσεις, απειλές, φωτογραφίες, δημόσια διαπόμπευση. Ξεκινώντας από απλούς υπαλλήλους, στελέχη της Ομοσπονδίας και φτάνοντας μέχρι διευθυντές, συμβούλους, εμένα. Μια δική σας απόφαση αρκεί για να βρεθείτε κι εσείς στο ίδιο σημείο μ' εμάς σε λίγα λεπτά.\nΚαι σαν να μην έφταναν χτες κοινοποιήθηκε στα γραφεία της ΕΠΟ δικόγραφο ΠΑΕ με αίτημα προσωρινής διαταγής για αναστολή της απόφασης της Επιτροπής Εφέσεων Αδειοδότησης.\nΣήμερα εδώ μπροστά σας, θέλω με απόλυτη ειλικρίνεια να ξεκαθαρίσω κάτι μια για πάντα: Εγώ δεν παίζω με το μέλλον του ελληνικού ποδοσφαίρου. Είπα κάποια πράγματα στην εισαγωγή της τοποθέτησής μου και δεν θέλω να επανέλθω. Πιστεύω έγινα απόλυτα κατανοητός.\nΕΙΝΑΙ Η ΩΡΑ ΤΩΝ ΑΠΟΦΑΣΕΩΝ. Είναι η ώρα να καταλάβουν οι πάντες πως η κρίση του ποδοσφαίρου σε συγκυρία ευρύτερης οικονομικής, κοινωνικής, - ως ένα βαθμό - και πολιτικής κρίσης, δεν αφήνει περιθώρια για αδράνεια ή εφησυχασμό.\nΑυτό δεν μεταφράζεται ούτε σε χαρτοπόλεμο δηλώσεων, ούτε να τρέχω κάθε μέρα στα κανάλια. Η δική μου δουλειά είναι άλλη. Η δική μου δουλειά είναι να λειτουργήσουν οι υπάρχοντες θεσμοί , να δημιουργηθούν και νέοι, ώστε να έχουμε τα εργαλεία που απαιτούνται για να προσδώσουμε αξιοπιστία και ήθος στο ποδόσφαιρο.\nΗ πρότασή μου σ' εσάς, το κορυφαίο ποδοσφαιρικό όργανο, είναι μία και μοναδική:\nΟφείλουμε να κάνουμε σήμερα άνοιγμα στην ποδοσφαιρική οικογένεια, αλλά και στην ελληνική κοινωνία, στην οποία δεν τις έχουν μείνει και πολλά αυτές τις δύσκολες ώρες που περνά, και βλέπει το δημοφιλέστερο σπορ και πιο αγαπημένο της να ψυχορραγεί.\nΚαλούμε λοιπόν όλους να διαλέξουν τι ποδόσφαιρο επιθυμούν.\nΑυτό των μπράβων, των πλαστογράφων, των ψευτών, των χουλιγκάνων, των παρωχημένων αντιλήψεων, των συναλλαγών κάτω από το τραπέζι, της εξάρτησής από τους πολιτικούς που το εκμεταλλεύονται, των στημένων αγώνων, της βίας και των απειλών;\nΗ μήπως προτιμά, αυτό που προτείνουμε εμείς; Ένα ποδόσφαιρο στηριγμένο σε θεσμούς και κανόνες, σε αξιοπιστία, ηθική, χωρίς δεσμεύσεις και υπόγειες διαδρομές, ισονομία, ισοπολιτεία, σύγχρονο, προσαρμοσμένο στα παγκόσμια δεδομένα, με αξιοκρατία;\nΤο δίλημμα είναι σαφές και όλοι πρέπει να πάρουν θέση. Θα τους υποχρεώσουμε εμείς, να πάρουν θέση.\nΚύριοι, προτείνω και ζητώ την ψήφο σας επί της προτάσεώς μου να ανασταλεί από τη Δευτέρα μέχρι νεωτέρας η λειτουργία της Ομοσπονδίας και όλων των Ενώσεων μελών της, έως ότου δηλαδή αποφασίσουν όλοι οι εμπλεκόμενοι στο ποδόσφαιρο, αν θέλουν το δέντρο να ανθίσει ή να ξεραθεί.\nΌταν τα πράγματα φτάνουν στα άκρα, δεν μπορούμε να προσποιούμαστε πως όλα βαίνουν καλώς. Η προτεινόμενη αναστολή λειτουργίας της ΕΠΟ και των Ενώσεών της από τη Δευτέρα είναι η έσχατη γραμμή άμυνας για τη σωτηρία του ελληνικού ποδοσφαίρου. Και σας καλώ να εξουσιοδοτήσετε το Διοικητικό Συμβούλιο της Ομοσπονδίας να χειριστεί τις εξελίξεις από δω και πέρα.\nΑναρτήθηκε από Thanassis Poulopoulos στις 7:23:00 μ.μ.


Την πρώτη νίκη στην ιστορία του στην Basket League πανηγύρισε ο Χαρίλαος Τρικούπης!\nΟι νεοφώτιστοι, για την πρεμιέρα του πρωταθλήματος, επικράτησαν με 73-70 του Άρη στο κλειστό του Αγρινίου. Ο Χαρίλαος Τρικούπης πήρε τη νίκη με εύστοχο τρίποντο του Ντεβόντε Γκριν στο φινάλε του αγώνα.\nΗ απάντηση των γηπεδούχων ήταν άμεση. Με επτά πόντους από τον Σαχπατζίδη και άλλους πέντε από το Μάθις, ο Χαρίλαος Τρικούπης έτρεξε ένα δικό του σερί 14-0 προσπερνώντας με 33-29 στο 17′. Ο Άρης ωστόσο με ένα μικρό σερί 5-0 πήγε στα αποδυτήρια έχοντας το προβάδισμα με 40-37.\nΣτα μέσα της τέταρτης περιόδου ο Κέβιν Λάνγκφορντ έστειλε τη διαφορά στο +12 (66-54) για τον Χαρίλαο Τρικούπη, πριν αναλάβει… δράση ο Δημήτρης Φλιώνης. Ο νεαρός γκαρντ του Άρη έδωσε λύσεις πίσω από τη γραμμή των 6,75μ. κα με 11 δικούς του πόντους ο Άρης έτρεξε επιμέρους σκορ 2-13 μειώνοντας σε 68-67 στα 22′.\nΟ Γιάννης Αγραβάνης βρέθηκε δύο φορές στη γραμμή των βολών, και με 2/4 έκανε το 70-67 στα 18», όμως στη στην επόμενη επίθεση ο Μάριο Τσάλμερς κέρδισε φάουλ σε προσπάθεια για τρίποντο, αξιοποίησε τις βολές και ισοφάρισε σε 70-70. Με 14» να απομένουν, ο Ντεβόντε Γκριν πήρε την τελευταία επίθεση, ευστόχησε σε τρίποντο από την κορυφή στη λήξη του χρόνου και έδωσε τη νίκη στην ομάδα του!\nΤο νικητήριο καλάθι του Χαρίλαου Τρικούπη ΕΔΩ\nΔείτε τη συνέντευξη Τύπου των πρωταγωνιστών :\nΟι εκλεκτοί των Άκη Μάντζιου και Πέδρο Μαρτίνς\nΉλθε η ώρα λοιπόν για το πρώτο ντέρμπι κορυφής, αυτό ανάμεσα στους ισόβαθμους Άρη και Ολυμπιακό, δύο από τις τρεις αήττητες ομάδες του πρωταθλήματος…\nΔεν τα κατάφερε στην Έδεσσα ο Φίλιππος, επέστρεψε στις νίκες ο Αερωπός (αποτελέσματα, βαθμολογία)


Μελέτη Ύπνου Πικέρμι, Παλλήνη & Σπάτα | Medical Πολυϊατρεία\nΣτα ιδιωτικά πολυϊατρεία Medical σε Παλλήνη, Ραφήνα και Νέα Μάκρη, μπορείτε να πραγματοποιήσετε μελέτη ύπνου. Και τα τρία κέντρα διαθέτουν ειδικές συσκευές καταγραφής της αναπνοής και των παλμών κατά την διάρκεια του ύπνου.\nΗ μελέτη ύπνου είναι μέθοδος εξέτασης των διαταραχών κατά τη διάρκεια του ύπνου, κατά τον οποίο η αναπνοή διακόπτεται για τουλάχιστον 10 δευτερόλεπτα και αυτό συμβαίνει γιατί ο φάρυγγας κλείνει, ενώ ο εγκέφαλος δίνει κανονικά την εντολή στους πνεύμονες να πάρουν αέρα.\nΑφορμή για τη συγκεκριμένη εξέταση δίνει συνήθως η ύπαρξη από τον Πνευμονολόγο υπόνοιας για παρουσία άπνοιας βάσει συμπτωμάτων όπως ροχαλητό, υπνηλία κατά τη διάρκεια της ημέρας, πρωινοί πονοκέφαλοι, κακή μνήμη, έλλειψη συγκέντρωσης και σεξουαλικά προβλήματα.\nH εμφάνιση του συνδρόμου άπνοιας – υπόπνοιας στον ύπνο είναι συχνότερη στους άντρες μέσης ηλικίας που είναι υπέρβαροι και καπνίζουν, καταναλώνουν αλκοόλ ή παίρνουν ηρεμιστικά.


Πίνακας Κώστας Ντιος\nΣημειώσεις για την καχεξία του πολιτικού λόγου\nτην εποχή της κρίσης - Μέρος 2ο\nΗ Πολιτική Επιθεώρηση μετά από πέντε χρόνια και τρεις μήνες καθημερινής παρουσίας, 61o1 κείμενα και 1.206.169 προβολές σελίδων, έφτασε στο τέλος της. Όταν ξεκινούσε, μαζί με την κρίση, το καλοκαίρι του 2010 φιλοδοξούσε «να αναδείξει την κριτική σκέψη και τις ιδέες της ανανεωτικής δημοκρατικής αριστεράς, μέσα σε έναν κοινωνικό τοπίο στο οποίο κυριαρχoύσε ο θόρυβος των πληροφοριών και ο λαϊκισμός». Στα πέντε αυτά χρόνια όπου επικράτησε η πολεμική ρητορική περί χούντας και η συνωμοσιολογία, όπου οι λέξεις ιπτάμενα στιλέτα - «εθελόδουλοι», «δοσίλογοι», προδότες», "γερμανοτσολιάδες" - στόχευαν κάθε διαφορετική άποψη η Πολιτική Επιθεώρηση προσπάθησε να είναι μια νησίδα νηφάλιας σκέψης.\nΑπό την θέση αυτή θέλω να ευχαριστήσω θερμά τους συνεργάτες της Πολιτικής Επιθεώρησης, όλους όσους της εμπιστεύθηκαν τα κείμενά τους, πολλές φορές ακόμη και επιστημονικά, όπως ο κ. Α. Μανιτάκης, αλλά και όσους -χωρίς την άδειά τους- αναδημοσίευσα κείμενα τους από τον τύπο. Είναι φανερό ότι το έκανα γιατί με εξέφραζαν πολιτικά, αλλά πολλές φορές με γοήτευσαν και θα ήθελα να τα έχω γράψει ο ίδιος. Παραφράζοντας τον Σεφέρη θα έλεγα ότι η πολιτική τα χρόνια της κρίσης, για όσους ήταν από την πλευρά της λογικής, ήταν μια πράξη απέραντης αλληλεγγύης.\nΣτα πέντε αυτά χρόνια η Ελλάδα ξυπνούσε με τα εμβατήρια του Τράγκα. Μεσουρανούσαν οι δωρεάν διαγραφές χρέους, τα παραμύθια του Σώρα και οι κραυγές του εθνολαϊκισμού για κρεμάλες στο Σύνταγμα. Προσπαθούσε μάταια να καταπολεμήσει την κρίση, αναπαράγοντας τον λόγο της χρεοκοπίας του παρασιτικού καταναλωτισμού. Ένα ολόκληρο σύστημα οργάνωσης και πολιτικής στην οποία στηρίχτηκε η μεταπολίτευση. Διότι δεν επρόκειτο μόνον για οικονομική χρεοκοπία, αλλά για τη χρεοκοπία των μυαλών και των συνειδήσεων.\nΕίναι πάντως λυπηρό, και ενδεικτικό για το επίπεδο της κοινωνίας μας, ότι για το μείζον πρόβλημα που δίχασε βαθιά την ελληνική ψυχή πέντε χρόνια τώρα, δεν έγινε ούτε ένας σοβαρός δημόσιος διάλογος ανάμεσα στους μεταρρυθμιστές και τους αντιμνημονιακούς, όπως έγινε το 1938 ανάμεσα στον Σεφέρη και τον Τσάτσο για την αντίληψη περί «ελληνικότητας». Δεν υπήρξε καν μια απλή αντιπαράθεση στον τύπο. Μόνον τόνοι μελάνης με ύβρεις, μονόπλευρες καταγγελίες και άπειρα χτυπήματα στα πλήκτρα, γεμίζοντας με τοξικό μίσος ολόκληρο το ίντερνετ και τον αέρα που αναπνέαμε.\nΟι μέχρι τώρα μεταρρυθμίσεις απέτυχαν γιατί απέναντι στις αντιμνημονιακές χίμαιρες τα φθαρμένα πολιτικά κόμματα, πέραν του Σύριζα, δεν τόλμησαν ποτέ να πουν έως τώρα την απλή αλήθεια. Ότι χωρίς μια δίκαιη λιτότητα και χωρίς δομικές αλλαγές στο μοντέλο που μας χρεοκόπησε δεν θα μπορούσε να υπάρξει έξοδος από την κρίση. Από την άποψη αυτή οφείλουμε να αναγνωρίσουμε ότι όσοι με τα καθημερινά τους κείμενα, έγραφαν επώδυνες αλήθειες, πολλές φορές με προσωπικό κόστος, συγκρότησαν ένα άτυπο μέτωπο της λογικής και επωμίστηκαν το δύσκολο βάρος της ορθολογικής σκέψης, όταν η χώρα κοίταζε με ίλιγγο την άβυσσο.\nΕνδεικτικά μόνον -και προφανώς αδικώντας πάρα πολλούς- αναφέρω τον Γιάννη Βούλγαρη, τον Φώτη Γεωργελέ και την αρθρογραφία της «Athens Voice», τα κείμενα της Καθημερινής γενικότερα, τη «Books’ Journal», τη «Μεταρρύθμιση», το «protagon», την «Athens Review of Books», το "Μη μαδάς τη μαργαρίτα" κ.ά. Ωστόσο, τα περισσότερα κείμενα κινούνταν σε ένα γενικόλογο πολιτικό επίπεδο και στην καταγγελία του ΣΥΡΙΖΑ. Δηλαδή το «μέτωπο των μεταρρυθμιστών» έπαιζε ως αντίπαλος στο ίδιο γήπεδο και χωρίς πειστικά όπλα. Απέναντι στις καταγγελίες των αντιμνημονιακών για την κακούς ευρωπαίους, υπήρχε η καταγγελία για τον κακό Σύριζα.\nΌσο κι αν φαίνεται παράδοξο στα χρόνια της κρίσης το μοναδικό σχέδιο για την έξοδο από την κρίση -καλό ή κακό, με αστοχίες και λάθη- κατατέθηκε από την τρόικα. Το μνημόνιο και η μεθοδολογία του εκφράζει μια άλλη αντίληψη που ξαφνιάζει την καφενειακή ελληνική πολιτική νοοτροπία: Ανάδειξη όλων των προβλημάτων, μακροοικονονικό σενάριο για την επόμενη τριετία, στόχοι μετρήσιμοι με πρωτογενή πλεονάσματα και ελλείμματα, σχέδιο για το χρέος, ποσοτικοποιημένες μεταρρυθμίσεις σε όλα τα πεδία. Απουσίαζε δηλαδή και από το «μέτωπο της λογικής» ο αποδεικτικός λόγος με αριθμούς και στοιχεία, όπως τα κείμενα του Κ. Καλλίτση, του Α. Δοξιάδη ή τα εύστοχα άρθρα του Μάνου Ματσαγγάνη «Η κυβέρνηση δίνει μάχη, κατά των φτωχών, κατά των ανέργων και κατά των νέων» με τα οποία κατέρριπτε τους προσφιλείς μύθους τους «αντιασφαλιστικών μνημονιακών νόμων». Διότι πολιτική, αριστερή, κεντρώα ή δεξιά, δεν γίνεται με γενικόλογες πομφόλυγες και αναφορές σε ένα «άλλο» σχέδιο ή σε μια «άλλη» ανάπτυξη, χωρίς στοιχεία και αριθμούς για το πρωτογενές έλλειμμα, το πώς και από ποιους αυτό θα καλυφθεί.\nΕίναι χαρακτηριστικό, επίσης, ότι σχεδόν όλα τα άρθρα στη «Μεταρρύθμιση», στην «Athens Voice», στο «protagon», κινούνται σε ένα στενό εσωτερικό πολιτικό - κομματικό ορίζοντα. Δεν υπάρχει ούτε ένα κείμενο ευρωπαίου διανοούμενου που θα άνοιγε ένα παράθυρο στον κόσμο, επιδεικνύοντας μια επικίνδυνη αυτάρκεια. Εξαίρεση αποτελούν τα κείμενα του Γιώργου Σιακαντάρη, ο οποίος προσπαθεί κάθε φορά να εντάξει τα κείμενά του σε έναν γενικότερο θεωρητικό ή φιλοσοφικό ορίζοντα.\nΣ’ αυτό το περιβάλλον δεν προσέχθηκαν από το πλατύ κοινό ενδιαφέροντα βιβλία τα οποία άρχισαν να θέτουν τα δάκτυλα επί τον τύπον των ήλων και ανατρέπουν την παραδεδεγμένη «σοφία» ή τα στερεότυπα της μεταπολίτευσης, όπως το «Κράτος και ομάδες συμφερόντων» του Χρυσάφη Ιορδάνογλου, το «Αόρατο ρήγμα» του Αρίστου Δοξιάδη, «Τα κακομαθημένα παιδιά της ιστορίας» του Κώστα Κωστή κ.ά. Δεν είναι τυχαίο, επίσης, που μέσα στους τόνους φλυαρίας για τον νεοφιλελευθερισμό, το μνημόνιο και τις μεταρρυθμίσεις, πέρασε εκκωφαντικά απαρατήρητος ο Παναγιώτης Κονδύλης, ο άνθρωπος που από 1992 πρόβλεψε τη μοίρα της Ελλάδας και ανέδειξε με ιστορικό βάθος την καχεξία και την κακοδαιμονία της.\nΘα μπορούσε, παρ’ όλα αυτά, με ένα διαφορετικό πολιτικό λόγο να υπάρξει μια διαφορετική πορεία; Η απαισιοδοξία της γνώσης λέει πώς όχι. Το πρόβλημα της Ελλάδας δεν ήταν πολιτικό, αλλά πολύ βαθύτερο. Μια κοινωνία που ξυπνούσε από τον λήθαργο της μπελ εποκ ενός καταναλωτικού ευδαιμονισμού που στηρίχτηκε στον υπερδανεισμό, δεν μπορούσε να αλλάξει με παραινέσεις, αλλά να ταρακουνηθεί με τραγωδίες. Μια κοινωνία που δημιουργεί εμφυλίους και δεν μπορεί να λύσει το πρόβλημα των σκουπιδιών τα οποία όζουν καθημερινά στους δρόμους και τις χωματερές – και για τα οποία η χρηματοδότηση είναι εξασφαλισμένη- φοβάμαι ότι δεν μπορεί να δει και να σχεδιάσει το μέλλον της. Κάτω από την πολιτική επιφάνεια προβάλλει μεγαλοπρεπώς η ελληνική ιδιαιτερότητα για την οποία έχουν μιλήσει μεγάλοι έλληνες στοχαστές όπως ο Κώστας Αξελός, ο Παναγιώτης Κονδύλης, ο Κορνήλιος Καστοριάδης, ο Στέλιος Ράμφος κ. ά. Ένας ελληνοκεντρισμός αποκομμένος ως νησίδα από τον υπόλοιπο κόσμο που υπεραναπληρώνει τα ψυχολογικά του κενά με φορτία εθνικού εγωισμού, βρίζοντας τους ξένους για την κακοδαιμονία του.\nΌμως, οι ψευδαισθήσεις που ζωγραφίζει με λέξεις η ρητορική του λαϊκισμού καταρρέουν με πάταγο, όταν τελειώνουν τα δανεικά. Ο ουρανός χαμηλώνει, ο ορίζοντας των προσδοκιών στενεύει επικίνδυνα και ριζώνει η εθνική μελαγχολία. Τότε η αναίρεση της ατομικής και εθνικής ταπείνωσης πρέπει να ξεκινήσει από την αυτογνωσία. Η «αλλαγή παραδείγματος» θα έρθει με μια νέα γλώσσα και μια καινούρια σκέψη. Γιατί η κρίση απέδειξε ότι «οι λέξεις δεν εφάρμοζαν πια πάνω στα πράγματα» (Γ. Ρίτσος).\nΑναρτήθηκε από Gustave Flaubert 10 σχόλια\nτην εποχή της κρίσης- Μέρος 1ο\nΠοια ήταν η ανάλυση του για τη μεγαλύτερη παγκόσμια οικονομική κρίση των τελευταίων δεκαετιών, στο επίκεντρο της οποίας ήταν η χώρα μας; Όταν ο Καρλ Μαρξ προσπαθούσε να μελετήσει το κεφάλαιο και τις αγορές με επιστημονικά μέσα, για να αναλύσει τις κρίσεις της εποχής του και να διατυπώσει τους νόμους της πτώσης του ποσοστού κέρδους, εδώ αντιμετωπίζαμε την κρίση με τη μεγαλοφυή σκέψη του Φλαμπουράρη ότι «θα τους πληρώσουμε με αέρα». Όποιος διαβάσει τα «Μαθηματικά χειρόγραφα» του Καρλ Μαρξ θα εκπλαγεί. Είχε πλήρη γνώση του διαφορικού λογισμού που διδάσκεται στο πανεπιστήμιο και προσπαθούσε να τον χρησιμοποιήσει στην πολιτική οικονομία για να εκφράσει με μαθηματικό τρόπο τους νόμους για τις κρίσεις, γιατί ήταν σημαντικό γι’ αυτόν «να πετάξει το πέπλο της ασάφειας στην επιστήμη».\nΚι ενώ όλη Ελλάδα κρατούσε την αναπνοή της για την έκβαση του δημοψηφίσματος και τις τρομερές συνέπειες του, ο Λαφαζάνης, αρνούνταν να μας αποκαλύψει το μυστικό σχέδιο της κυβέρνησης για όλο το χρυσάφι του κόσμου. Φευ! Τι κρίμα! Κι όταν στις εκλογές άνοιξε το στόμα του, τι μας είπε; «η μετάβαση από το ευρώ σε εθνικό νόμισμα δεν είναι τίποτα το παράξενο ή περίεργο το οποίο απαιτεί ειδική μελέτη». Εξ άλλου είπαμε να κάνουμε ένα πείραμα. Από τον Μαρξ μέχρι τον Λαφαζάνη και τον Φλαμπουράρη η σκέψη διαγράφει μια τροχιά πυροτεχνήματος από τα μαθηματικά στην αμπελοφιλοσοφία. Έχουν σημασία άραγε οι αριθμοί και οι μελέτες; Κι όμως η ακροτελεύτια πρόταση από τις 732 σελίδες του βιβλίου του Τομά Πικετί «Το Κεφάλαιο τον 21ο αιώνα» είναι η εξής: «Η άρνηση να μετράμε σπάνια λειτουργεί προς όφελος των πιο φτωχών».\nΟ ΣΥΡΙΖΑ αντί για μια ουσιαστική ανάλυση της κρίσης και τη διατύπωση ενός ορθολογικού σχεδίου για την έξοδο, προτίμησε μόνο την καταγγελία, την αντιμνημονιακή ρητορική και την εισαγωγή εξ εσπερίας έτοιμων αντιλήψεων περί νεοφιλελευθερισμού, σε μια Ελλάδα που αγκομαχούσε και πέθαινε από την υπερβολική δόση κρατισμού. Στη θέση της απόδειξης, η ηθική επίκληση. Στη θέση του συγκεκριμένου, η αοριστολογία. Στη θέση της αυτεπίγνωσης και της δύσκολης αλήθειας, οι βολικές ψευδαισθήσεις και τα τρυφερά ψέματα που λέμε στο εαυτό μας.\nΑντί να αναγνωρίσει ότι η εσωτερική όψη της κρίσης ήταν η χρεοκοπία της μεταπολίτευσης και μαζί της η ιδεολογία του λαϊκισμού που την εξέθρεψε, αποδείχτηκε ο πιο επάξιος συνεχιστής. Ο ΣΥΡΙΖΑ άδραξε τη σκυτάλη του εθνολαϊκισμού και όρμησε πάνω στο ρεύμα της απογοήτευσης, του φόβου και της ταπείνωσης προσφέροντας μια απλουστευμένη κατασκευή της αλήθειας. Η απλοϊκότητα και η συνωμοσιολογική προσέγγιση ακύρωνε στην πράξη την δίκαιη κριτική του για τα πραγματικά προβλήματα που προκύπτουν από την παγκόσμια κρίση, τη λιτότητα χωρίς ανάπτυξη, την αρχιτεκτονική του ευρώ, το έλλειμμα δημοκρατίας στην Ευρώπη. Την έφοδο στα χειμερινά ανάκτορα τώρα είχε υποκαταστήσει η μάχη ενάντια στο νεοφιλελευθερισμό. Γι’ αυτό και η λατρεία της δράσης. Καμιά μεταρρύθμιση δεν είχε σημασία εκτός από την τελική λύση και τη «μεγάλη ρήξη». Η διαλεκτική, η ανάλυση της συγκεκριμένης κατάστασης και οι αριθμοί είχαν υποκατασταθεί από τα μυστικά σχέδια του Λαφαζάνη και τις δηλώσεις της Ραχήλ ότι θα τυπώσουμε μόνοι μας δισεκατομμύρια ευρώ. Αν η έκθεση της περίφημης Επιτροπής Αλήθειας της Βουλής για το Δημόσιο Χρέος μετρούσε το πρωτογενές έλλειμμα θα ήταν υποχρεωμένη να αναγνωρίσει ότι τη δεκαετία 2001-2009 ανέρχονταν στα 135 δις , τα οποία ο Αλογοσκούφης και ο Παυλόπουλος πετούσαν από το ελικόπτερο υπό τις ιαχές των ελλήνων ψηφοφόρων. Έλλειμμα το οποίο, εκτός των άλλων, οφειλόταν στα χαμηλά επίπεδα είσπραξης δημόσιων εσόδων τα οποία ήταν κοντά στο 34% του ΑΕΠ όταν το αντίστοιχο ποσοστό στις χώρες της ευρωζώνης ξεπερνούσε το 40%, διότι όλα τα κόμματα -συμπεριλαμβανομένου του τότε ΣΥΡΙΖΑ- εκραύγαζαν ενάντια στην «φορομπηχτική πολιτική της κυβέρνησης» σε οποιοδήποτε μέτρο αύξησης της φορολογίας. Τα 135 δισεκατομμύρια αποτυπώνουν ανάγλυφα την παθολογία της μεταπολίτευσης. Είναι το κόστος του «επαίσχυντου κοινωνικού συμβολαίου», -όπως εύστοχα το αποκάλεσε ο Παναγιώτης Κονδύλης- προκειμένου διατηρηθεί με δάνεια ο παρασιτικός καταναλωτισμός.\nΟ Φλωμπέρ δεν θα το χαρακτήριζε λάθος πολιτική, αλλά σκανδαλώδη βλακεία χωρίς όρια. Το πέπλο των κοινών τόπων έπεσε πάνω στην αριστερά και σκότωσε τη σκέψη της: το χρέος είναι «απεχθές και επονείδιστο», για όλα φταίει ο νεοφιλελευθερισμός και οι κακοί ξένοι. Μια έμμισθη νωθρή κομματική γραφειοκρατία, η οποία έχει να πιάσει βιβλίο στα χέρια της από τα εφηβικά της χρόνια της δεκαετίας του ’70, έκανε πολιτική, συνοδεία φραπέ, από τα πάνελ του Τράγκα και του Χατζηνικολάου. «Θυμάσαι που βαλάντωνες εκεί στην εξορία και διάβαζες και Ρίτσο και αρχαία τραγωδία;» Δεν είναι τυχαίο που «μεγαλουργεί» σε αγαστή συνεργασία τους ψεκασμένους των ΑΝΕΛ η οποία, όπως κατέδειξε και η παρούσα βουλή, δεν έγινε από ανάγκη, αλλά αποτελεί συνειδητή επιλογή και εκφράζει πλήρως τις «εκλεκτικές συγγένειες». Η αριστερά δεν είναι πια αδιάβροχη από τις θεωρίες συνομωσίας και τον εθνικισμό. Η ρηχότητα της σκέψης, ο μανιχαϊστικός τρόπος ανάγνωσης της πραγματικότητας είναι το γόνιμο έδαφος πάνω στο οποίο κάρπισε το φαινόμενο του εθνολαϊκισμού. Τα σύμβολα αυτής της επιμειξίας αποτελούν η Ζωή Κωνσταντοπούλου και η Ραχήλ Μακρή, το ύφος των οποίων αντικατέστησε το ήθος παλιών αριστερών με τα τρύπια παπούτσια που έκαναν τη θητεία τους στις φυλακές και τις εξορίες. Το μπλουζάκι του Τσε εναλλάσσεται πια με τις αντισημιτικές δηλώσεις. Το όλο φαινόμενο εκφράζεται με εμβληματικό τρόπο από τον Μίκη Θεοδωράκη. «Η πρόσφατη οικονομική κρίση δεν οφείλεται σε εσωτερικά αίτια αλλά είναι αποτέλεσμα μιας διεθνούς συνωμοσίας (ΗΠΑ, Ευρώπη) με στόχο την οικονομική εξαθλίωση των Ελλήνων εργαζομένων και τη διάλυση του κοινωνικού ιστού της ελληνικής κοινωνίας». (Αύγουστος 2010, «Η έρευνα για την κρίση 2010-2014», εκδ. Κέδρος σελ. 29)\nΔεκαετίες αγώνων, ηρωισμού και εξοριών για να καταλήξει σ’ αυτό συμπέρασμα! Αιώνες διαφωτισμού, ακόμη και μαρξιστικών αναλύσεων, πετιούνται στα σκουπίδια για να υποκατασταθούν από τα φληναφήματα και τις θεωρίες της συνωμοσίας. Νομίζω ότι οι τέσσερις αυτές γραμμές και η υπογραφή τους είναι μια από τις πιο σημαντικές όψεις της πολύπλευρης ελληνικής κρίσης. Ο Μ. Θεοδωράκης ανακαλεί στη μνήμη μας τον οίκτο που ένιωσε ο Φλωμπέρ όταν αντίκρυσε από κοντά στην Αθήνα τον μύθο του Κωνσταντίνου Κανάρη, αυτόν που ο Βίκτωρ Ουγκώ αποκαλούσε στα ποιήματά «ημίθεο ακτινοβόλου δόξας»: «Θλιβερή επίσκεψη! Να ωστόσο ένας άνθρωπος αιώνιος, απαθανατισμένος!». Δεν είναι τυχαίο που ο Δημήτρης Ραυτόπουλος, ένας από τους πιο σημαντικούς διανοούμενους και ανθρώπους της αριστεράς, δήλωσε ότι «αν αυτό είναι Αριστερά, δεν δέχομαι την ιδιότητα του αριστερού». Είναι φανερό ότι η κρίση δεν είναι μόνον οικονομική, αλλά βαθύτατα πολιτική και πολιτιστική. Και αν δεν απαλλαγούμε από την σκουριά του δημόσιου πολιτικού λόγου, θα ανακυκλώνουμε τον λαϊκισμό που μας οδήγησε πλησίστιους στην κρίση.\nΤου Θανάση Γεωργακόπουλου, http://metarithmisi.gr/\nΒλέπω δεξιά και αριστερά ανθρώπους να υποστηρίζουν πως παρά την πρόσφατη εκλογική νίκη Τσίπρα (ο …”αυτός” του τίτλου), το αργότερο ως την άνοιξη θάχουμε ξανά εκλογές. Δεν το στηρίζουν μόνο ή κυρίως στην άθλια κυβέρνηση που σχημάτισε, στο επεισόδιο με το Δ. Καμμένο, στο κάζο της επίσκεψης στις ΗΠΑ κ.ο.κ. Η πρόβλεψη, κατά κύριο λόγο, γίνεται επειδή θεωρούν πως ο κ. Τσίπρας θα κληθεί να πληρώσει βαρύ πολιτικό κόστος μόλις αρχίσουν να καταφθάνουν τα “ραβασάκια” της Εφορίας (τα οποία επιμελώς απέφυγε να σταλούν πριν διεξαχθούν οι εκλογές) και ιδίως όταν ξεκινήσουν να ψηφίζονται και να εφαρμόζονται όσα προβλέπονται στο 3ο Μνημόνιο. Επιπρόσθετο επιχείρημα γι αυτή την πρόβλεψη είναι πως ούτε ο κ. Τσίπρας ούτε ο σημερινός ΣΥΡΙΖΑ διαθέτουν την κουλτούρα, τη διανοητική προετοιμασία, τη γνωστική επάρκεια και το αξιακό εύρος, ώστε να μετασχηματισθούν οργανικά σε κόμμα της αριστερής -έστω- σοσιαλδημοκρατίας ή, πολύ περισσότερο, της Κεντροαριστεράς κι έτσι να υπερασπισθούν πιο πειστικά τις πολιτικές που θα κληθούν να εφαρμόσουν ή να χαράξουν κάποιες κανούριες. Βλέπω, επίσης, άλλους να υποστηρίζουν πως μετά από τρεις εκλογικές νίκες μέσα σε εννιά μήνες, εισήλθαμε πλησίστιοι στην εποχή Τσίπρα. Δεν το στηρίζουν μόνο στο ποσοστό που συγκέντρωσε ο ΣΥΡΙΖΑ παρά τη διάσπαση και την επτάμηνη –όχι ιδιαίτερα- επιτυχή διακυβέρνηση ούτε στη διαφορά με τη δεύτερη Νέα Δημοκρατία που μειώθηκε ελάχιστα από τις εκλογές του Ιανουαρίου και παρέμεινε στο δυσθεώρητο ύψος του 7,4%.\n«Αναπαράγετε τις σαχλαμάρες για τη λίστα Λαγκάρντ και δεν βλέπετε τι γίνεται γύρω σας με την κατάρρευση των εσόδων από τον ΦΠΑ». Ηταν πολύ ενδιαφέρουσα μια συζήτηση που είχα με έναν πολύπειρο εφοριακό και κρίνω σκόπιμο να σας τη μεταφέρω, διότι δείχνει τους πραγματικούς λόγους της νέας φοροεπιδρομής που εξελίσσεται σε βάρος των επιχειρήσεων και κυρίως ημών των μισθωτών, δηλαδή των γνωστών υποζυγίων. Αφορμή της κουβέντας ήταν η ατάκα του υπουργού Παιδείας Νίκου Φίλη, ότι «αν ολοκληρωθούν 2-3 μεγάλες υποθέσεις φοροδιαφυγής μπορεί τελικά να μην επιβληθεί ο ΦΠΑ στην ιδιωτική εκπαίδευση». Ρώτησα τον συνομιλητή μου «αν όντως είναι τόσο εύκολο να βρεθούν από 2-3 υποθέσεις περί τα 170 εκατομμύρια ευρώ». Χαμογέλασε πικρά και ιδού τι μου απάντησε: «Αυτό που δεν αναδεικνύετε σχεδόν ποτέ οι δημοσιογράφοι είναι ότι το πρόβλημα της φοροδιαφυγής δεν είναι οι λίστες Λαγκάρντ, αλλά η πλήρης απουσία ενός κεντρικού οικονομικού σχεδιασμού με στόχο να εμπεδωθεί τελικά στους πολίτες μια νέα νοοτροπία. Θα στο πω με ένα παράδειγμα: Στα νησιά το φετινό καλοκαίρι ο τζίρος εκτιμάται ότι ήταν διπλάσιος από πέρσι, αλλά τα έσοδα από τον ΦΠΑ ούτε τα μισά από όσα προέβλεπε η κυβέρνηση. Ξέρεις γιατί συνέβη αυτό; Γιατί στη ΔΟΥ της Μυκόνου π.χ. υπάρχουν μόνον τέσσερις υπάλληλοι, ενώ με το που φτάνει ένα έκτακτο κλιμάκιο από την Αθήνα, ολόκληρο το νησί έχει τον τρόπο να ενημερώνεται ανά πάσα στιγμή όχι μόνο για το πού βρίσκονται οι εφοριακοί, αλλά, που λέει ο λόγος, και πότε κάνουν την ανάγκη τους. Εν ολίγοις αυτό που σου επισημαίνω είναι ότι αν η κυβέρνηση έβαζε ως κεντρικό της στόχο να αυξήσει έστω κατά 20% την εισπραξιμότητα του ΦΠΑ, θα αποκόμιζε 20 φορές περισσότερα χρήματα από τον έλεγχο όλης της λίστας Λαγκάρντ που βάζω στοίχημα ότι δεν θα αποφέρει πάνω από 200 εκατομμύρια».\nΟι εκλογές πέρασαν, τα συγχαρητήρια στην επανεκλεγείσα κυβέρνηση δόθηκαν, έρχεται η ώρα της αλήθειας. Ήδη τα πρώτα καμπανάκια από την Ευρώπη (Βρυξέλλες και Βερολίνο) χτύπησαν και ασκούνται πιέσεις στην κυβέρνηση να προχωρήσει στην ταχεία ψήφιση και υλοποίηση των συμφωνηθέντων μέτρων. Η πίεση είναι ακριβώς η ίδια που ασκούσαν και στις προηγούμενες κυβερνήσεις: εκπληρώστε τα προαπαιτούμενα για να πάρετε τις δόσεις. Μόνο που τώρα υπάρχουν δύο πρόσθετοι μοχλοί πίεσης. Η εφαρμογή των προαπαιτουμένων θεωρείται εκ των ων ουκ άνευ:\n1. Για την ανακεφαλαιοποίηση των τραπεζών. Και γι’ αυτό το θέμα εκτοξεύθηκε ήδη η πρώτη απειλή, από ευρωπαίο αξιωματούχο: αν η ανακεφαλαιοποίηση δεν γίνει ως το τέλος του χρόνου, ελλοχεύει ο κίνδυνος να κουρευτούν καταθέσεις (άνω των 100 χιλιάδων ευρώ). Η κυβέρνηση, πάντως, θεωρεί ότι δεν υπάρχει τέτοιος κίνδυνος, καθώς η ανακεφαλαιοποίηση - διαβεβαιώνει - θα προχωρήσει κανονικά.\n2. Για να αρχίσει η συζήτηση για την αναδιάρθρωση του χρέους, που αποτελεί το «μεγάλο στοίχημα» για την κυβέρνηση, όπως φάνηκε καθαρά από τις συνεχείς επ‘ αυτού αναφορές του Πρωθυπουργού κατά την επίσκεψή του στις ΗΠΑ.\nΤου Γιώργου Λακόπουλου , www.capital.gr\nΠρώτα ο Αλέξης Τσίπρας ομολόγησε ότι κατά τη διάρκεια των κρισίμων διαπραγματεύσεων με τους εταίρους στην Ευρωπαϊκή Ένωση είχε ανοικτή γραμμή με την αμερικανική κυβέρνηση -από όπου έπαιρνε γραμμή, σύμφωνα με δημοσιεύματα που προηγήθηκαν. Μετά δήλωσε ότι στην Ουάσινγκτον βρήκε "περισσότερο ευήκοα ώτα από τις Βρυξέλλες". Ευρισκόμενος επί αμερικανικού εδάφους έριξε και μερικές αδέσποτες κατά των Γερμανών και ειδικά κατά του Σόιμπλε που "ήθελε να διαιρέσει την Ευρώπη". Στο καπάκι η κυβερνητική προπαγάνδα υπερτονίζει ότι ο Πρωθυπουργός αναμένει "αμερικανική υποστήριξη στις ελληνικές θέσεις" που σχετίζονται με τις διαβουλεύσεις του στην Ευρωζώνη. Το πρώτο που αντιλαμβάνεται κανείς είναι ότι αποκτήσαμε την πρώτη φιλο-αμερικανική αριστερή κυβέρνηση στην Ιστορία. Λίγο το κακό. Το ζητούμενο είναι που ακριβώς το πάει. Η Ελλάδα είναι μέλος της Ευρωπαϊκής Ένωσης και της Ευρωζώνης, οι χώρες της οποίας τη δάνεισαν τρεις φόρες με ιλιγγιώδη ποσά για να μην πέσει στο γκρεμό. Με αυτές τις χώρες τη δένουν όχι μόνο εταιρικές και πολιτικές σχέσεις, αλλά και συμβατικές υποχρεώσεις στο πλαίσιο των Συνθηκών και των Μνημονίων. Σ' αυτές τις χώρες ελπίζει να βρει κάποια στιγμή το δρόμο για την έξοδο από την κρίση. Μετέχει στα ίδια όργανα μαζί τους, υπόκειται στην ίδια νομοθεσία, έχει τους ίδιους στόχους για το μέλλον της κοινοτικής Ευρώπης. Σε ό,τι αφορά το μείζον πρόβλημα του ελληνικού χρέους η ενδεχόμενη ελάφρυνση στην αποπληρωμή του μπορεί να προέλθει μόνο από τις ευρωπαϊκές χώρες που χορήγησαν αυτά τα δάνεια -δεδομένου ότι το τμήμα που προέρχεται από το ΔΝΤ δεν αγγίζεται.\nΟ Πάνος Καμμένος επελέγη για δεύτερη φορά από τον Αλέξη Τσίπρα, πρωθυπουργό μιας κυβέρνησης με κορμό τον αυτοτοποθετημένο στην κινηματική Αριστερά ΣΥΡΙΖΑ, ως κυβερνητικός εταίρος και χρίσθηκε υπουργός Εθνικής Άμυνας. Η επιλογή αυτή του πρωθυπουργού και του κόμματός του επικρίθηκε από ευρωπαίους πολιτικούς, μεταξύ των οποίων ο κ. Σουλτς και ο κ. Πιτέλα – αλλά επειδή του Έλληνος ο τράχηλος ζυγόν δεν υπομένει οι περήφανοι αριστεροί που μας κυβερνούν δεν δέχονται τέτοιες παρατηρήσεις και θεωρούν ότι αν μιλάνε «οι ξένοι» για την Ελλάδα στην ουσία επεμβαίνουν στην εσωτερική ζωή του τόπου, υπονομεύοντας την εθνική ανεξαρτησία. Τις προάλλες, ο λαμπρός αυτός κυβερνητικός εταίρος έκανε τη νέα δημόσια πολιτική παρουσία του, στο ύφος των ανάλογων παρουσιών του του πρώτου επταμήνου της διακυβερνησης ΣΥΡΙΖΑ-ΑΝΕΛ. Επέλεξε τη Σαλαμίνα για να σκηνοθετήσει μια τελετή τιμής στους αρχαίους ημών προγόνους, που κατατρόπωσαν τους Πέρσες στη ναυμαχία της Σαλαμίνας! Η τελετή, η οποία δεν περιγράφεται αλλά, ευτυχώς, έχει απαθανατιστεί σε υπέροχες φωτογραφίες, είναι εφάμιλλη, ίνα μη είπω και καλύτερη των τελετών για την Πολεμική Αρετή των Ελλήνων, που διοργάνωνε στο Στάδιο η άλλη Εθνοσωτήριος Διακυβέρνησις, του Γεωργίου Παπαδοπούλου – ο Στυλιανός Παττακός, εν ζωή ακόμα διαπρεπής χουνταίος, θα πρέπει να τρίβει τα χέρια του αν διαπίστωσε ότι το πνεύμα της Εθνοσωτηρίου έχει μεταλαμπαδευτεί στη Δεύτερη Φορά Αριστερά Διακυβέρνηση.\nΜετά την υπογραφή από την κυβέρνηση ΣΥΡΙΖΑ-ΑΝΕΛ του τρίτου Μνημονίου και την εφαρμογή του, ο ΣΥΡΙΖΑ μοιάζει μ’ ένα πουκάμισο αδειανό (δανεισμένη η έκφραση, αλλά δεν βρίσκω καλύτερη). Όλο το οικοδόμημα που είχε στήσει για πολλά χρόνια και ιδιαίτερα λίγο πριν και λίγο μετά τις εκλογές, κατέρρευσε. Το αντιμνημονιακό αφήγημα που αποτελούσε το αντίπαλο δέος στα μνημονιακά ως τότε κόμματα, δεν υπάρχει πια. Όσο κι αν προσπάθησαν ή προσπαθούν να ωραιοποιήσουν το Μνημόνιο και να ψελλίζουν διάφορα -χωρίς αντίκρισμα- επιχειρήματα για ισοδύναμα μέτρα που θα αντικαταστήσουν τα σκληρά επί δικαίων και αδίκων μέτρα που ψήφισαν, η αλήθεια είναι πως ο «αντιμνημονιακός» λόγος από τον ΣΥΡΙΖΑ δεν έχει βάση. Και αυτό το βιώνουν μεγάλες ομάδες της κοινωνίας όσο κυλάνε οι εβδομάδες και έρχεται η εφαρμογή αυτών των μέτρων. Και πώς γεμίζει ένα πουκάμισο αδειανό, από ένα κόμμα που επιμένει να αυτοπροσδιορίζεται ως αριστερό και παράλληλα ως το καινούργιο που αντιπαρατίθεται στο παλιό; Φαντάζομαι με μερικές πολιτικές και τακτικές που θα βρεθούν απέναντι σε πολιτικές που ακολουθούσαν οι παλιοί και είχαν σημαντική συμβολή στη σημερινή (όχι μόνο οικονομική) χρεοκοπία. Σε θέματα εκσυγχρονισμού του κράτους, αντιμετώπισης της διαπλοκής, στήριξης των πιο αδύναμων οικονομικά, στον διαχωρισμό των εξουσιών κ.ο.κ. Εκεί, υπάρχει πρόσφορο έδαφος για να βρεθούν όλα εκείνα που χρειάζονται για να γεμίσει αυτό το πουκάμισο.\nΠαρακολουθώντας τις τηλεοπτικές εκπομπές, έχω βάσιμες υποψίες ότι και αυτοί οι δοσίλογοι που μας κυβερνούν, ετοιμάζονται να κόψουν τις συντάξεις. Από την άλλη, είδα την κυρία Θεανώ Φωτίου να επιτίθεται σε υψηλούς τόνους στον Παπαδάκη ρωτώντας «ξέρετε εσείς κανέναν άλλο τρόπο;» και μου φάνηκε πειστική. Τα ίδια ακριβώς, άλλωστε, έλεγαν και όλοι οι υπουργοί των προηγούμενων κυβερνήσεων γερμανοτσολιάδων. Φυσικά, υπάρχει άλλος τρόπος, τώρα μπορούμε να τους απαντήσουμε. Αλλά μόνο από δω και πέρα μπορεί να ακουστεί. Όσο διαρκούσε η μεγαλύτερη απάτη της μεταπολίτευσης, η αντιμνημονιακή, κανείς δεν ήθελε να ακούσει. Υπήρχαν οι καλοί άνθρωποι, οι «φίλοι του λαού» που έλεγαν τα «μεγάλα Όχι», αυτοί που «αντιστέκονταν», και υπήρχαν και οι κακοί που «ήθελαν λιτότητα». Τώρα που όλοι βάζουν φόρους και κόβουν συντάξεις, ίσως αρχίσουμε να καταλαβαίνουμε τι συμβαίνει. Δεν απαντάω συνήθως σε άλλα Μέσα Ενημέρωσης, πιστεύω ότι αυτοί οι μικροί «media wars» είναι μίζεροι και αυτοαναφορικοί. Ο καθένας κάνει τη δουλειά του, λέει αυτά που νομίζει και οι αναγνώστες ξέρουν να κρίνουν και καταλαβαίνουν. Κι αυτό τώρα θα το πω απλώς ως παράδειγμα, γιατί είναι χαρακτηριστικό για το πώς χτίστηκε η παραπλάνηση 5 χρόνια τώρα. Την ημέρα που η κυβέρνηση υπέγραφε το μνημόνιο, μια φιλική της εφημερίδα, η «Εφημερίδα των Συντακτών», δεν είχε κανένα τίτλο «Προδοσία» με μεγάλα γράμματα όπως θα περίμενε κανείς επηρεασμένος από τη μέχρι τότε αρθρογραφία της. Παραδόξως, είχε ένα άρθρο εναντίον της Athens Voice που την κατηγορούσε γιατί στο δημοψήφισμα υποστήριξε το Ναι, αναφέροντας μάλιστα ότι κυκλοφόρησε ένα «ειδικό τεύχος» πράγμα το οποίο δεν συνέβη ποτέ. Δεν είναι περίεργο, έτσι λειτουργούν συνήθως οι κομματικές προπαγάνδες, την ώρα που κάνουν την πολιτική στροφή οξύνουν τη ρητορεία εναντίον των «άλλων» ώστε να μην μπορεί να αντιληφθεί ο αναγνώστης το παράλογο του «Όχι που στην πραγματικότητα σημαίνει Ναι».\nΗ εικόνα του πρωθυπουργού κατά τη συνάντησή του με τον πρώην πρόεδρο των ΗΠΑ ήταν ως και ντροπιαστική. Για τη χώρα, αλλά και για τον ίδιο τον κ. Τσίπρα. Είναι, όμως, και ενδεικτική της αλαζονείας που τον διακατέχει και η οποία τον κάνει να πηγαίνει σε μια τέτοια συνάντηση χωρίς ίχνος προετοιμασίας και με πλήρη άγνοια του τρόπου με τον οποίο γίνονται οι συζητήσεις σε αυτό το επίπεδο. Η συνάντηση με τον κ. Κλίντον (θα) ήταν μια καλή ευκαιρία για να παρουσιάσει ο κ. Τσίπρας ένα σχέδιο για την ανάπτυξη και να στείλει μηνύματα προς τους επενδυτές. Τίποτα από αυτά δεν έκανε. Αντιθέτως, προσπάθησε να καλύψει την απουσία θέσεων και σχεδίου με τα αμήχανα γελάκια και τις αφόρητες κοινοτοπίες, τύπου «η Ελλάδα θα γίνει ένας πολύ ελκυστικός επενδυτικός προορισμός». Δεν είπε τίποτα για τη φορολογία, τίποτα για τη σταθερότητα, τίποτα για τη γραφειοκρατία, τίποτα για την αποενοχοποίηση της επιχειρηματικότητας που καλλιέργησε όλα τα προηγούμενα χρόνια, και πολύ περισσότερο δεν είπε τίποτα για τους τομείς εκείνους που η κυβέρνησή του φιλοδοξεί να αναδείξει. Προφανώς, για να θυμηθούμε και τον παλιό καλό ελληνικό κινηματογράφο (σ.σ. Τζένη-Τζένη) δεν είπε τίποτα διότι δεν είχε τίποτα απολύτως να πει. Όπως ο ΣΥΡΙΖΑ λειτουργεί εδώ και οχτώ μήνες «έτσι, χωρίς πρόγραμμα», με τον ίδιο τρόπο συνεχίζει να πορεύεται ακόμα και μετά τη μνημονιακή στροφή και την εκλογική νίκη της 20ής Σεπτεμβρίου.\nΤην Κυριακή έφυγε από τη ζωή σε ηλικία εκατό χρόνων ο Πιέτρο Ινγκράο, ένας από τους σημαντικότερους ηγέτες και θεωρητικούς του ιταλικού και ευρωπαϊκού κομμουνιστικού κινήματος. Ο Ινγκράο γεννήθηκε το μακρινό 1915, σπούδασε Νομική και Φιλολογία και από το 1936 συμμετείχε στον παράνομο αντιφασιστικό αγώνα και στην αντίσταση. Από το 1947 μέχρι το 1957 ήταν διευθυντής της Unita, της εφημερίδας του άλλοτε κραταιού Ιταλικού Κομμουνιστικού Κόμματος, και από το 1948 μέχρι το 1992 βουλευτής του. Διαφώνησε όμως με πολλές από τις επιλογές και τις μεταλλάξεις του κόμματος τις τελευταίες δεκαετίες και λόγω και της ηλικίας του αποσύρθηκε σταδιακά από την άμεση πολιτική. Παρέμεινε όμως ενεργός στον χώρο της θεωρίας και των ιδεών. Αλλωστε, παράλληλα πάντα με την πολιτική του δράση, συνέγραψε πολυάριθμα και σημαντικά δοκίμια, πολλά μυθιστορήματα και ποίηση ακόμα. Τις δεκαετίες του 1960 και του 1970 εξέφρασε την αριστερή ανανεωτική τάση στο εσωτερικό του ΙΚΚ και οι αναζητήσεις του ήταν στην κατεύθυνση ενός τρίτου δρόμου, πέρα από τη σοσιαλδημοκρατία και την τραγική εμπειρία του υπαρκτού σοσιαλισμού. Σ” ένα από τα τελευταία του βιβλία, το «Η αγανάκτηση δεν αρκεί (Εκδ. Εύμαρος, 2011), διέτρεξε στοχαστικά την πολιτική και θεωρητική του διαδρομή. Ενα από τα κεντρικά σημεία της προβληματικής του βιβλίου είναι η ήττα του κομμουνιστικού κινήματος. «Βρεθήκαμε», αναφέρει, «στο κέντρο ενός μεγάλου έργου, μιας μεγάλης υπόθεσης, αλλά ηττηθήκαμε». Αναγνωρίζει ότι ένα από τα όρια του κομμουνιστικού κινήματος ήταν η δυσκολία του να κρατήσει «τον πλούτο και την ποικιλία του ανθρώπινου όντος, με την πολύμορφη ουσία και την εσωτερική ελευθερία του».\nΤου Χρήστου Μιχαηλίδη, www.protagon.gr\nΒασικά, το πρόβλημά μας εδώ είναι ότι θεωρούμε πως το πρόβλημά μας είναι στο επίκεντρο του διεθνούς ενδιαφέροντος! Βασικά πάλι, το πρόβλημά μας κατ’ επέκταση είναι ότι δεν έχουμε ιδέα ποιο είναι στ' αλήθεια το «διεθνές ενδιαφέρον». Η τρέχουσα επίσκεψη Τσίπρα στις ΗΠΑ, και η τραγική του παράσταση στο φόρουμ του Κλίντον, καταδεικνύει ότι η έλλειψη στοιχειώδους επαφής με το τι συμβαίνει στον υπόλοιπο κόσμο και, κυρίως, πώς αντιμετωπίζονται ή και λύνονται τα προβλήματα αλλού, πώς μιλάς και τι λες όταν απευθύνεσαι σε ένα διεθνές και μάλιστα ειδικευμένο ακροατήριο, είναι ο βασικός λόγος που η χώρα αυτή, όσο θα κυβερνάται από ανθρώπους που δεν έχουν «κυκλοφορήσει» ποτέ στη ζωή τους εκτός Ελλάδας, θα παραμένει πάντοτε στην πικρή της απομόνωση. Δεν μπορεί, δεν γίνεται, ο πρωθυπουργός της χώρας, συμμετέχοντας σ’ ένα πάνελ που μεταδίδεται απευθείας από το CNN και που του γίνονται ερωτήσεις-πάσες για να προσελκύσει η χώρα ξένους επενδυτές, να μιλάει σαν να 'ναι σε υπουργικό συμβούλιο, στη Βουλή των Ελλήνων, στην Κ.Ε του ΣΥΡΙΖΑ ή σε debate της ΕΡΤ. Κάποιοι τον δασκάλεψαν λάθος. O ίδιος δεν έχει ακόμα επίγνωση του ρόλου του. Και οι υποστηρικτές του δεν κατάλαβαν ποιο ήταν το λάθος! Και επειδή οι κυβερνήσεις εκλέγονται από πολίτες, το ίδιο περί «ελληνικής απομόνωσης» ισχυρίζομαι και για αυτούς. Δεν είναι άμοιροι ευθυνών. Στην… μπροστινή δε μεριά της αλυσίδας, βρίσκουμε και πολλούς εκπροσώπους των Mέσων ενημέρωσης που επίσης ζουν από γεννησιμιού τους σε κλειστούς ορίζοντες.\nH έκκληση του Αλέξη Τσίπρα κατά τη σύντομη προεκλογική περίοδο εισακούστηκε: ένα πολύ συρρικνωμένο εκλογικό σώμα έδωσε εν τέλει τη δεύτερη ευκαιρία για μια κυβέρνηση με τη σφραγίδα του αρχηγού του «μετά τη διάσπαση» ΣΥΡΙΖΑ. Κάθε πρωθυπουργός, ωστόσο, στο δικό μας πολιτικό σύστημα τουλάχιστον, είναι φορέας πολιτικών πρωτοβουλιών. Μετά την επιβεβαίωση της νίκης την περασμένη Κυριακή είχε έτσι τη δυνατότητα για κάποιες δημιουργικές τομές σε σχέση με τις αποτυχίες και τα απαράδεκτα λάθη του επταμήνου. Η εντολή που πήρε δεν ήταν εντολή ακινησίας και στασιμότητας. Στο μέτρο μάλιστα που οι κήρυκες του αντιευρωπαϊκού ριζοσπαστισμού αποχώρησαν – στην πλειονότητά τους –, η καινούργια περίοδος θα μπορούσε να δώσει ένα δείγμα χειραφέτησης από τις «ατμόσφαιρες» του παρελθόντος. Το στίγμα ωστόσο της νέας κυβέρνησης, με κάποιες θετικές εξαιρέσεις, βρίσκεται στους αντίποδες της αληθινής ευρυχωρίας. Δεν είναι μόνο η ακραία και εξοργιστική περίπτωση του Δημήτρη Καμμένου, για τον οποίον γράφτηκαν πολλά και δικαίως, μέχρι να αποπεμφθεί. Είναι πολλά τα πρόσωπα που ενσαρκώνουν ένα μείγμα αδράνειας και συντηρητισμού ακατάλληλο για την περίσταση και τις ανάγκες της. Με μια έννοια, το αντιμνημόνιο ως πολιτικοψυχολογική κουλτούρα συνεχίζει να είναι κυρίαρχο, ενώ από την άποψη των «μέτρων πολιτικής» έχει ξεπεραστεί. Δεν εννοώ φυσικά ως αντιμνημόνιο τις εύλογες ιδεολογικές ευαισθησίες για το μοντέλο της ανταγωνιστικής λιτότητας ή για τις λογικές ενός ακραίου καπιταλισμού. Αριστερά δίχως τη διάσταση κριτικής προς αυτές τις λογικές και ιδιαίτερη μέριμνα για το κοινωνικό ζήτημα δεν είναι νοητή.\nΟ κ. Τσίπρας πουλώντας το πρόσωπό του αντί της ιδεολογίας του κόμματός του νίκησε ακόμη και το ίδιο του το κόμμα. Ακόμη και αν δεχθούμε ότι στη σύγκρουση «Μνημόνιο - Αντιμνημόνιο» υπήρχε μια μικρή δόση ιδεολογίας, στην τελευταία εκλογική αναμέτρηση του «νέου» με το «παλιό» επικράτησε η απόλυτη αποϊδεολογικοποίηση της πολιτικής. Αυτή και ο κ. Τσίπρας είναι οι μεγάλοι νικητές των εκλογών. Κεντρικό σύνθημα του ΣΥΡΙΖΑ, εκτός από το απολίτικο «ξεμπερδεύουμε με το παλιό - κερδίζουμε το αύριο», ήταν και το «συμφέρον όλων μας είναι να μην υπάρχουν συμφέροντα». Η εποχή της τηλεδημοκρατίας επιβάλλει ακόμη και σε έναν «αριστερό» σχηματισμό να μιλά για τα συμφέροντα μιας υπερβατικής κοινότητας, «το συμφέρον όλων μας», και όχι για τα συμφέροντα συγκεκριμένων κοινωνικών ομάδων. Ενα «αριστερό» κόμμα ομογενοποιεί τα συμφέροντα σε καλά και κακά. Τα «καλά» συμφέροντα είναι αυτά που συνδέονται με εμάς και τα «κακά» είναι αυτά όσων δεν είναι με εμάς. Βεβαίως αυτό «πουλάει», όπως αποδεικνύουν τα εκλογικά αποτελέσματα. Από αυτήν την αποϊδεολογικοποίηση κερδίζει ο κ. Τσίπρας, αλλά χάνουν η Αριστερά, οι πολίτες και οι δημοκρατίες. Η κρίση αξιοπιστίας της πολιτικής, η μεγάλη αποχή, η αδιαφορία των πολιτών οφείλονται στο ότι επικρατεί ένας γενικός καταγγελτικός λόγος κατά της διαφθοράς και όχι μια συζήτηση για την πραγματική οικονομική και πολιτική ζωή της χώρας. Κάθε μάλιστα προσπάθεια να μιλήσει κανείς για τη δομική και όχι την ατομική διαφθορά αυτομάτως κατατάσσεται στο «παλιό» και στο ξεπερασμένο.\nΝτομένικο Λοζούρντο: Επιστρέφοντας στην πάλη των τάξεων\nΟι Έλληνες ριζοσπάστες και τα μαθηματικά χειρόγρα...\nΟ φιλοαμερικανικός αντιευρωπαϊσμός του Πρωθυπουργ...\nYπάρχει άνθρωπος που διανοείται να πει μια εφημερί...


Ένοπλη ληστεία στα ΕΛΤΑ δίπλα από το σπίτι του Χρυσοχοΐδη - Άγρια συμπλοκή με αστυνομικούς στην Καλλιθέα\nΔημοσίευση 12 Μαρτίου 2012, 12:53 / Ανανεώθηκε 27 Ιουνίου 2013, 14:55\nΈνοπλη ληστεία στα ΕΛΤΑ της Καλλιθέας σημειώθηκε το πρωί δίπλα στο σπίτι του υπουργού Προστασίας του Πολίτη Μιχάλη Χρυσοχοΐδη στην οδό Λυκούργου. Στο σημείο έσπευσαν αμέσως δεκάδες αστυνομικοί. Σύμφωνα με τις πρώτες πληροφορίες, ο δράστης πυροβόλησε με πιστόλι κατά των αστυνομικών με αποτέλεσμα ένας να τραυματιστεί στο πόδι. Οι αστυνομικοί ανταπέδωσαν τους πυροβολισμούς τραυματίζοντας τον δράστη ο οποίος διακομίστηκε σε νοσοκομείο.\nΤην ίδια ώρα, στην περιοχή της Καλλιθέας στη συμβολή των οδών Θησέως και Βρισηίδος σημειώθηκε συμπλοκή με πυρά μεταξύ αστυνομικών της ομάδας ΔΙΑΣ και ενόπλων οι οποίοι φορούσαν περούκες. Από την ανταλλαγή πυρών, τραυματίστηκε ένας από τους δράστες, ενώ ο δεύτερος ένοπλος συνελήφθη και ανακρίνεται στην Ασφάλεια. Είχε προηγηθεί καταδίωξη όταν προσπάθησε να διαφύγει με μοτοσικλέτα.\nΣύμφωνα με τις πρώτες πληροφορίες, οι αστυνομικοί της ομάδας ΔΙΑΣ θέλησαν να ελέγξουν τα στοιχεία της ταυτότητας των αγνώστων.\nΜέχρι στιγμής, δεν έχει διευκρινιστεί ο σκοπός των δύο ένοπλων στην περιοχή, ωστόσο εξετάζεται το ενδεχόμενο να ήθελαν να διαπράξουν ληστεία, επειδή σε απόσταση περίπου ενός οικοδομικού τετραγώνου βρίσκονται τα ΕΛΤΑ της Καλλιθέας.


Η εταιρεία Κορφιάτης δραστηριοποιείται στον κλάδο των υδρ. συστημάτων Η εταιρεία Κορφιάτης δραστηριοποιείται στον κλάδο των υδρ. συστημάτων\nΑντλίες - Πισίνες - Επεξεργασία Νερού\nΗ εταιρεία A. Κορφιάτης & ΣΙΑ E.Ε. δραστηριοποιείται στον κλάδο των υδραυλικών συστημάτων από το 1960.\nΙδρύθηκε από τον Αναστάσιο Κορφιάτη με αντικείμενο την προμήθεια και εγκατάσταση αντλητικών συγκροτημάτων.\nΠλέον η εταιρεία δραστηριοποιείται στο εμπόριο και στην κατασκευή αντλητικών συγκροτημάτων, μελέτη και κατασκευή κολυμβητικών δεξαμενών καθώς και επεξεργασία νερού.\nΟι βασικοί τομείς δραστηριότητας της εταιρείας έχουν ως εξής:\nΗ A. Κορφιάτης & ΣΙΑ E.Ε. αποτελεί τον επίσημο αντιπρόσωπο της GRUNDFOS Δανίας, της μεγαλύτερης εταιρίας παγκοσμίως στον χώρο των αντλιών.\nΕίμαστε σε θέση να σας εξυπηρετήσουμε σε ό,τι αφορά σε κυκλοφορητές, για οικιακή χρήση, αντλίες αποστράγγισης και λυμάτων, πιεστικά και πυροσβεστικά συγκροτήματα καθώς επίσης και αντλίες για βιομηχανικές εφαρμογές.\nΠαράλληλα η εταιρεία μας αποτελεί τον εξειδικεύμενο συνεργάτη της GRUNDFOS σε θέματα service για όλη την Κεντρική Ελλάδα.\nΗ A. Κορφιάτης & ΣΙΑ E.Ε. αποτελεί τον επίσημο αντιπρόσωπο της ASTRAL Ισπανίας. Κατασκευάζουμε και συντηρούμε με συνέπεια και υπευθυνότητα κολυμβητικές δεξαμενές και σιντριβάνια.\nΤα προϊόντα μας συμβαδίζουν με τους πλέον απαιτητικούς Ευρωπαϊκούς και διεθνείς κανονισμούς ποιότητας.\nΣυνεργαζόμενοι με τους μεγαλύτερους οίκους Ευρώπης και Αμερικής, παρέχουμε φίλτρα παρακράτησης μικροσωματιδίων, ενεργού άνθρακα, συστήματα αποσκλήρυνσης, απιονισμού, απολύμανσης, αποστείρωσης και αντίστροφης όσμωσης για την παραγωγή υγιεινού πόσιμου νερού.\nΚλειστά Τώρα!17:00 - 21:00\nΤρίτη08:00 - 14:0017:00 - 21:00\nΠέμπτη08:00 - 14:0017:00 - 21:00\nΠαρασκευή08:00 - 14:0017:00 - 21:00


Τρεις καθημερινές συνήθειες για πολύχρονη σχέση | Health Web\nΤρεις καθημερινές συνήθειες για πολύχρονη σχέση\nΜετά από μία πολύχρονη σχέση ή έναν γάμο οι απλές μικρές καθημερινές συνήθειες που κρατούν αυτό το δεσμό υγιή αρχίζουν και φθίνουν με το χρόνο.\nΠολλοί άνθρωποι σε δυσαρεστημένες σχέσεις λένε ότι δεν θυμούνται πότε ήταν η τελευταία φορά που φιλήθηκαν σε χαιρετισμό και αποχαιρετισμό. Όταν βρίσκεις χρόνο για οπτική επαφή με τον σύντροφο σου, δείχνει ότι δίνεις προταιρεότητα στη σχέση σου ακόμη και κατά τη διάρκεια του πιο πολυάσχολου πρωινού σου.\nΑν οι σύντροφοι δεν διαφωνούν μεταξύ τους πότε πότε, τότε είτε δεν είναι ειλικρινείς μεταξύ τους ή δεν είναι άνθρωποι. Το να διαφωνείς δεν είναι απλά ένα πρόβλημα στο γάμο, είναι κάτι πολύ φυσιολογικό. Αυτό που μπορεί να κάνει κακό σε έναν γάμο ή σε μία σχέση είναι το πως λειτουργούν τα ζευγάρια μέσα από τις διαφωνίες τους.\nΡίξε μια ματιά στις διαφωνίες σας και δες ποιες είναι οι κακές συνήθειες του καθενός όταν τσακώνεστε. Ο καθένας σας πρέπει να κάνει μια λίστα με τις κακές του συνήθειες, την οποία θα χρησιμοποιείτε στο μέλλον για να ελέγχετε καλύτερα τις διαφωνίες σας.\nΆφαντοι οι υπάλληλοι της 6ης ΥΠΕ.Αδιαφορούν για τις υγειονομικές μονάδες\n‘’ Στα μαχαίρια ‘’ Ξανθός και Γεωργιάδης για τους ανασφάλιστους


Sabbat E12 TWS Bluetooth 5.0 Ασύρματα ακουστικά αθλητικά ακουστικά HiFi | Gearbest Ελλάδα Κινητή\nSabbat E12 TWS Bluetooth 5.0 Ασύρματα ακουστικά αθλητικά ακουστικά HiFi - Καφές\n● Υιοθετεί διαδικασία ηλεκτρολυτικής επικάλυψης, η υφή του μετάλλου είναι ισχυρή και η αίσθηση της επαφής είναι ομαλή και λεία.\n● Χρησιμοποιώντας το τσιπ Bluetooth 5.0, έχει ταχύτερη ταχύτητα μετάδοσης και μεγαλύτερη απόσταση μετάδοσης.\n● Τεχνολογία μείωσης θορύβου μικροφώνου, η ποιότητα της κλήσης είναι καθαρή.\n● Φορώντας τα αυτιά σας για μεγάλο χρονικό διάστημα δεν θα προκαλέσει πόνο.\n● Οδήγηση, καθημερινή ζωή, εκτέλεση, φωνητικές εντολές γίνεται εύκολη.\nΜέγεθος προϊόντος (Π x Υ x Β): 2.50 χ 1.90 χ 2.00 εκ. / 0.98 χ 0.75 χ 0.79 ίντσες\nΠεριεχόμενα συσκευασίας: 2 x ακουστικό, 1 x διαμέρισμα φόρτισης, 1 x εγχειρίδιο κινέζικα και αγγλικά, 1 x καλώδιο φόρτισης, 6 x κάλυμμα αυτιού\nΚαφές Cadetblue Ασήμι το κόκκινο Μπρούντζος


Γιάννης Σπαλιάρας: Έτσι έλυσε την παρεξήγηση με τον Γιώργο Λιάγκα (Photos) | Gossip-tv.gr\nΜετά την κόντρα και τις αμέτρητες δηλώσεις, ο Γιάννης Σπαλιάρας αποκάλυψε πως η παρεξήγηση με τον Γιώργο Λιάγκα μετά τα σχόλια που ακούστηκαν για εκείνον στην εκπομπή «Μεσημέρι με τον Γιώργο Λιάγκα», λύθηκε.\n«Κοίτα, υπήρξαν ειρωνικά σχόλια, αλλά δεν περίμενα να χαρούν και όλοι. Λογικό είναι. Το σύνολο σχεδόν των δημοσιογράφων και του κόσμου, πάντως, με στήριξε και μου έδωσε συγχαρητήρια. Μόνο χαρούμενος μπορώ να είμαι. Τώρα, το αν ακούστηκαν και δυο-τρία πράγματα από κάποιους, ok. Δεν ασχολούμαι κιόλας. Αδιαφορώ και προσπερνώ. Δεν θα σταθώ σε δύο ατυχή περιστατικά, θα ήταν λάθος μου αν το έκανα»\n«Μα, συναντήθηκα τυχαία με τον Γιώργο Λιάγκα στη Γλυφάδα και βγάλαμε και selfie. Συγκεκριμένα, ήρθε ο Γιώργος πρώτος να μου μιλήσει. Τα βρήκαμε και όλα καλά, δεν έχω πρόβλημα με τους ανθρώπους», είπε ο ίδιος στο Down Town Κύπρου


Και Γαμώ τις Εμπνεύσεις! | Dr. Ψωναρα's Corner\nΚαι Γαμώ τις Εμπνεύσεις!\nΣήμερα γνωρίστηκα με το laundry room. Στο 4όροφο hostel που μένω υπάρχουν 2 laundry rooms (πλυσταριά) ανά όροφο, στα οποία κάνεις κράτηση σε ένα πίνακα εκ των προτέρων και έχεις στη διάθεσή σου για 3 ολόκληρες ώρες.\nΧθες αγόρασα σεντόνια και πετσέτες τα οποία πριν χρησιμοποιηθούν θέλαν πλύσιμο. Το ίδιο και το μοιραίο παντελόνι που λούστηκε το φραπέ χτες. Έκανα κι εγώ σαν καλό παιδί την κράτηση μου για σήμερα από τις 10 το πρωί μέχρι τις 1 το μεσημέρι. Δύο πλυντήρια λοιπόν. Ένα άσπρα και ένα χρωματιστά.\nΜπαίνω μέσα στο πλυσταριό και βλέπω ένα πλυντήριο, από πάνω του ένα στεγνωτήριο, και δίπλα τους αυτό:\nΔεν μπορούσα να καταλάβω, αυτό το αγνώστου ταυτότητας δίμετρο κατασκεύασμα με οριζόντια παλούκια, τι είναι;\nΜακάρι να είναι καλά ένας γείτονας που εκείνη την ώρα έβαζε πλυντήριο στο δίπλα πλυσταριό, που μου εξήγησε πως λειτουργούν όλα εκεί μέσα, και τι είναι όλα εκεί μέσα, γιατί με οδηγίες αποκλειστικά στα Σουηδικά ακόμα θα προσπαθούσα να βάλω το πρώτο πλυντήριο.\nΑυτό λοιπόν, είναι στεγνωτήριο. Ω ναι! Στο οποίο κρεμάς τα ρούχα που δεν θες να τσαλακωθούν είτε γιατί δεν έχεις σίδερο, είτε γιατί η φιλοσοφία ζωής σου είναι να μην σιδερώνεις (όχι ότι είσαι τεμπέλης) (εγώ δηλαδή), πχ σεντόνια, παντελόνια, μπλούζες, τα πάντα! Όταν τελειώσει την λειτουργία του το αποτέλεσμα είναι κολλαριστά ζεστά ρουχαλάκια.\nfrom → Ότι να'ναι, Σουρεάλ, Σουηδία, Uncategorized\n← Välkommen till Sverige\nαν σου πω ότι έχω τούντο πράμα (παρόμοιο) μες το φλατ μου εν θα ζηλέψεις?!\nΕν ένα ‘cupboard’ που δίπλα πρέπει να περνά η σωλήνα με το ζεστό το νερό και βράζει αιωνίως….\nΑπλώθουμε τζαι μεις τα ρούχα που θέλουμε ναν κολλαριστά πας τους πατούς! Σε 5-6 ώρες εν έτοιμα :p\nΕν ζηλεύκω! Που εν οι 5-6 ώρες και που’ν’τα 45 λεπτά; 🙂\nΔεν το πιστεύω ότι έφυγες κιόλας! Σε ζηλεύω γαμώτο, είναι ωραία να δοκιμάζεις τη ζωή και σε μια (ή δύο) άλλη χώρα.\nΝα περάσεις τέλεια και απόλαυσε το πράσινο το καλοκαίρι, γιατί το χειμώνα μάλλον θ’ ασπρίσουν όλα!\n'Ελατο Χελιδόνι permalink\nΑν το πλυντήριο σου εν καταπίννει κλάτσες εγώ ζηλέυκω.\nΑααα!!Κ γω εζήλεψα!! Να περνάς καλά:)\nΕν υπάρχει πλυντήριο που να μεν καταπίνει κλάτσες φίλε Έλατο.\nκαλημέρα δόκτωρ μου. Έχασα επεισόδια. Βλέπω ότι έφτασες ήδη στη Σουηδία. Καλά προσαρμόζεσαι. Μπράβο. Τώρα το καλοκαίρι έχει φως και θα προσαρμοστείς μια χαρά. Το χειμώνα λίγο θα δυσκολευτείς με το λιγοστό φως, αλλά θα έχεις ήδη μπει στη ρουτίνα και θα είναι πιο εύκολο.\nΚαλε τι ανθρωπάκι φιμωμένο με τσιρότο μου βγήκε σαν αβαταρ στο προηγούμενο σχόλιο!!! Άραγε το ίδιο θα μου βγει και τώρα, είμαι περίεργη\nκι αγνάντευε... permalink\nΥπάρχει και στα μέρη μας τέτοιο στεγνωτήριο- σιδερώστρα; Πολύ θα το ήθελα! (το σχόλιο υποβάλλεται KAI για να δω τη φάτσα που θα μου πεταχτεί ως avatar!)\nΧμ… πολύ συνεφφιασμένος εν τούτος ο τύπος! Εν αλλάσει; 😛


Πάρκο των Ψυχών - Φλαμπούρι\nΣτις 20 Οκτωβρίου 2012 στον δρυμό της Πάρνηθας, εγκαινιάστηκε η υπαίθρια έκθεση του γλύπτη Σπυρίδων Ντασιώτη, «Πάρκο των ψυχών».\nΜετά το 1917, ξεκίνησε να λειτουργεί στην Πάρνηθα και για περίπου 30 χρόνια, ένα σανατόριο για τους ασθενείς που έπασχαν από φυματίωση. Το πολύ καλό κλίμα της Πάρνηθας ήταν ιδανικό για την θεραπεία της ασθένειας.\nΜέσα στους χιλιάδες ασθενείς νοσηλεύτηκαν και δύο αξιόλογοι ποιητές μας. Το 1934 ο Γιώργος Κοτζιούλας και από τον Οκτώβριο του 1937 μέχρι τον Απρίλη του 1938 ο Γιάννης Ρίτσος, όπου κατά την διάρκεια της νοσηλείας του έγραψε το γνωστό ποίημα «Εαρινή συμφωνία».\nΤο σανατόριο έκλεισε κοντά στο 1960 όταν πια είχε ανακαλυφθεί η πενικιλίνη.\nΑπέναντι από το Σανατόριο, σε ένα φυσικό ξέφωτο, όπου περνούσαν τις ώρες τους οι ασθενείς, ο γλύπτης Σπυρίδων Ντασιώτης, υπάλληλος του Δασαρχείου Πάρνηθας, δημιούργησε «Το πάρκο των ψυχών» με γλυπτά κατεργασμένα από κορμούς καμένων δέντρων, από την φωτιά του 2007, αφιερωμένο στις ψυχές των ανθρώπων που άφησαν την τελευταία τους πνοή σε αυτό τον χώρο.\nΟ αυτοδίδακτος γλύπτης δεν σμίλεψε απλά κορμούς, έδωσε ζωή σε νεκρούς κορμούς δέντρων, εκφράζοντας τα συναισθήματα που κατείχαν τους ασθενείς του σανατόριου.\nΗ εξαιρετική αυτή έκθεση αποτελείται από γλυπτά ύψους 2,5μ. μέχρι 4,5μ. ενώ ο Σπυρίδων Ντασιώτης δούλεψε αφιλοκερδώς, καθημερινά για αρκετούς μήνες, κάτω από αντίξοες συνθήκες, προκειμένου να ολοκληρώσει το θαυμάσιο αυτό έργο του.\nΗ δωρεάν έκθεση είναι συνέχεια ανοιχτή, και σας προτείνουμε μια βόλτα στην όμορφη Πάρνηθα, ώστε να έχετε την ευκαιρία να δείτε από κοντά την δουλειά, του ανθρώπου πάνω από όλα, Σπυρίδων Ντασιώτη.


Τέλος ο Μιχαλέλης από το OPEN - Hellenic Voice\nΑρχική Ελλαδα Τέλος ο Μιχαλέλης από το OPEN\nΕξελίξεις υπάρχουν στο εσωτερικό του OPEN TV. Ο γενικός διευθυντής ειδήσεων και ενημέρωσης του καναλιού υπέβαλε την παραίτησή του. Ο Δημήτρης Μιχαλέλης ήταν σε αυτή τη θέση από το ξεκίνημα αυτής της προσπάθειας και σίγουρο δεν ήταν εύκολο για τον ίδιο να αποχωρήσει από το κανάλι.\nΗ παραίτηση του δημοσιογράφου έγινε δεκτή και το OPEN με μια λιτή ανακοίνωση ενημέρωσε το κοινό ότι έχει λήξει η συνεργασία με τον Δημήτρη Μιχαλέλη. «Ανακοινώνεται ότι το Διοικητικό Συμβούλιο του τηλεοπτικού σταθμού OPEN κάνει αποδεκτή την παραίτηση του Γενικού Διευθυντή Ενημέρωσης και Ειδήσεων Δημήτρη Μιχαλέλη. Το OPEN τον ευχαριστεί θερμά για τη συνεργασία και την προσφορά του στον τομέα Ενημέρωσης του σταθμού και του εύχεται καλή επιτυχία στα μελλοντικά επαγγελματικά του βήματα» αναφέρεται στην ανακοίνωση.\nΘυμίζουμε ότι πριν από λίγες ημέρες ο Μηχαλέλης είχε αναρτήσει ένα αιχμηρό ποστ για να υπερασπιστεί τον ενημερωτικό τομέα του καναλιού στις επιθέσεις που είχε δεχτεί για ένα ρεπορτάζ στη Νέα Παραλία της Θεσσαλονίκης ενώ ενημέρωνε ότι το κανάλι έχει προσφύγει στο ΕΣΡ.\nΠροηγούμενο άρθροΠροστασία πρώτης κατοικίας παράταση 2020: Είπανε όχι οι Θεσμοί\nΕπόμενο άρθροΙσπανία κορωνοϊός κρούσματα νεκροί σήμερα: 683 θάνατοι – 5.756 νοσούντες σε 24 ώρες


Μόλις δω λιακάδα, σκέφτομαι κεφτέδες\nΜόλις δω λιακάδα, σκέφτομαι\nΔεν έχω καμία ιδέα για το τι γίνεται σε άλλα μέρη αλλά στο μπαλκόνι και στο σαλόνι μας έχει μια φοβερή ζέστη και λιακάδα. Είναι, μου είπε ο Ρίκο, ο πιο ζεστός Δεκέμβρης – Γενάρης εδώ και 160 χρόνια στην Αθήνα.\nμε τη βοήθεια της χούμαν του, Αμάντας Πατσοπούλου\nΔεν ξέρω βέβαια να σας πω – περίεργο, συνήθως τα ξέρω όλα – αν είναι σημάδι κλιματικής αλλαγής ή αν απλά συμβαίνει για να μας τη σπάσει μαζί με το lockdown που καλά κρατάει.\nΤο πρόβλημα είναι, ότι έχω συνδέσει αυτές τις ωραίες λιακάδες με εκδρομές και καλοκαιρινές περιπέτειες και μόλις δω λιακάδα, σκέφτομαι ταβέρνα και αναπόφευκτα μου μυρίζουν αόρατοι κεφτέδες με ούζο και, μετά, μελαγχολώ.\nΌπως και να έχει, εγώ ζήτησα από τη σκυλομάνα να αφήσει ανοιχτά σήμερα να μπαινοβγαίνω στο μπαλκόνι και τελικά, έπιασα ένα ωραίο πλακάκι και έκατσα λίγο να ξαποστάσω, τέσσερις με πέντε ωρίτσες δηλαδή, με τον ήλιο να μου καίει τις ρουθουνότριχες.\nΜην με κρίνετε.\nΑπλά μαζεύω στη γούνα μου βιταμίνη D. Όπως και εσείς χούμανς, μπορώ και εγώ να «μαζέψω» ήλιο και να τον μετατρέψω σε χρήσιμη προβιταμίνη D3. Η αλήθεια είναι ότι δεν φτάνει εύκολα μέχρι το δέρμα μου για να την απορροφήσω αλλά μένει στην τρίχα μου.\nΚαι για αυτό, μετά θα δείτε συχνά, πως κάνω ό,τι μπορώ για να τη μαζέψω, γλείφοντας όλο μου το σώμα καλά καλά. Αλλά πού να καταλάβετε τι σας λέω! Εσείς κάνετε ηλιοθεραπεία καλή μόνο το καλοκαίρι, στα μπάνια σας\nΗ στάση που κοιμάται ο σκύλος σας λέει πολλά για την προσωπικότητά του\nΣκύλος: Γάβγισμα σε ώρες κοινής ησυχίας\nΤελικά έχει σημασία τι ζώδιο είναι ένας σκύλος;\nGood Life SKYLIMOO ΖΕΣΤΗ σκύλος\nΠληρώνεται το Ελάχιστο Εγγυημένο Εισόδημα (πρώην ΚΕΑ) Ιανουαρίου 2022\nΣτο φώς η νεκροψία του βρέφους που “έφυγε” απο κορονοϊό – Αυτή είναι η αιτία θανάτου\nΣΟΚ στην Ανθούσα – Νεκρή μια γυναίκα απο το κρύο. Δεν μπορεί να προσεγγίσει ΕΚΑΒ\nΣυγγενής καρδιοπάθεια η αιτία θανάτου βρέφους θετικού στον κορονοϊό, που διακομίστηκε στο νοσοκομείο Κατερίνης\nΠληρώνονται οι συντάξεις Δημοσίου, ΝΑΤ Φεβρουαρίου 2022\nΑυτός είναι ο Παναγιώτης. Ο ντελιβεράς που έπεσε 5 φορές για να πάει την παραγγελία – “Επιτέλους μαγειρέψτε” (Βίντεο)